recursal/SuperWikiNEXT-32B huggingface dataset:
**黃金鳳**，香港傳媒人，而家係香港電台中文新聞及時事總監。

新聞採訪工作經歷
--------

佢曾經任職亞洲電視，之後加入香港電台，喺香港電台曾經做過突發組，並前往馬尼拉採訪人質事件。

佢經常同保安相關嘅人做採訪，包括過往嘅警務處長等官員有密切關係，喺新聞室經常以呢個為榮。甚至喺辦公室裡面，佢時不時都會叫李家超「家超家超」。

部分公職
----

* 香港中文大學新聞與傳播學院新聞學文學碩士課程顧問委員會成員

爭議
--

### 多次被指控干預編採自主

黃金鳳曾經多次被指干預香港電台新聞工作前線人員嘅編採自主，阻止佢哋報道一啲對香港電台或政府負面嘅新聞，或者一啲對批評政府人士所做嘅專訪，黃金鳳更加恐嚇前線人員話「你哋簽晒聲明，有咩事會話你哋唔擁護政府」。涉及嘅新聞或專訪，包括2021年記協言論自由年報批評政府整頓香港電台違反公共廣播理念入面獨立監察者角色、支聯會宣布大部分常委辭任、山道文化創辦人楊子俊專訪等。

### 反送中運動期間指令前線人員協助香港警察發放假新聞

喺香港反送中運動期間，2019年7月14號一場沙田衝突入面，多間傳媒報道引述香港警察消息指，一名警員被鉗夾斷手指。之後傳真社發布調查指，報道中提及被指鉗斷警員手指嘅工具其實係警棍，而警員手指亦完好無缺。香港電台節目製作人員工會之後發表公開信，指身為新聞部總監嘅黃金鳳，當晚明確指示報道標題唔使用「消息指」，而係用直接描述嘅方式表述。工會質疑，到底係邊個得悉香港警察消息來源，黃金鳳曾經循咩途徑求證，同埋點解黃金鳳落一個咁嘅指令。

### 下令拆除貼足34年嘅六四採訪表揚信被批評

喺北京未經諮詢或香港人同意而強行落實《港版國安法》之下，六四喺香港變為敏感詞，香港電台新聞部淪為政府喉舌，身為新聞總監嘅黃金鳳，喺2023年5月派人拆除放置咗34年，由一班港台其他部門贈送，表揚新聞部當年六四採訪戰績，為專業廣播樹立模範嘅大字報。呢封表揚信貼喺新聞部足足34年，歷年來成為唔少新聞部員工嘅打卡位。前港台新聞部員工周萬聰直指事情悲哀，亦有唔方便公開姓名嘅前資深員工都同我地講，呢封表揚信係代表住香港台新聞部嘅專業精神同榮譽嘅歷史，呢封信被拆證明港台已經墮落到冇底線，更話過去大家都以呢封信作為一個指標，話新聞部嘅墮落程度係咪已經到達咗呢封信嘅守得住嘅程度，結果香港電台真係守唔住。

參考
--

1. 1 2 3  〈港台六四採訪表揚信貼足34年 新聞總監下令清走 前員工：港台已墮落到無底線〉. *Radio Free Asia* (香港中文). 喺2023-06-01搵到.
2. ↑  〈從舟曲到馬尼拉一採訪手記〉. *app3.rthk.hk*. 喺2023-05-31搵到.
3. ↑  〈顧問委員會 | 新聞學文學碩士課程 - 香港中文大學新聞與傳播學院〉. *pg.com.cuhk.edu.hk*. 喺2023-05-31搵到.
4. ↑  〈【整頓港台】員工稱新聞部審查加劇 總監曾警告員工已簽聲明 可被指控不擁護政府 | 立場新聞•聞庫〉. 《聞庫》. 2021-07-16. 喺2023-05-31搵到.
5. ↑  韋景全 (2019-07-17). 〈【沙田遊行】港台報道有警員被鉗斷手指失實 工會促管理層交代〉. 《香港01》 (香港中文). 喺2023-05-31搵到.
6. ↑  〈香港反送中"警察手指被鉗斷"證實是假新聞 中共喉舌卻大肆渲染〉. 《希望之聲 www.soundofhope.org》 (臺灣中文). 2019-07-18. 喺2023-05-31搵到.
**科學界**fo1 hok6 gaai3（英文：**scientific community**）係指世界上數以百萬計嘅科研人員形成嘅總體。

喺科學家方面，世界各地嘅大學同埋科研機構都會招收人做博士（PhD）學生，會喺博士課程度教佢哋點樣跟住頭先講咗嗰柞科學哲學同科學方法概念去追求新嘅知識；啲博士學生做到嘢、畢到業嘅話就有得成為科學家。响世界各地嘅大學、研究所或者係私營科研機構都會請科學家去搞科研。啲科學家做完研究之後會將自己嗰啲結果同攞到嘅數據用科研論文嘅形式發表，等其他同學科嘅科學家有得交流或者試吓將啲結果攞去重覆驗證。除咗科學家之外，科研人員亦都包括咗好多好似係研究助理呢類嘅人員－佢哋通常冇博士學位，但識少少有關科研嘅嘢，所以就打工喺實驗室或者大學度幫手執頭執尾。

廿一世紀初嘅科學界係一個財力好雄厚嘅集團：全世界嘅政府都會幾億幾億噉揼錢落去自己區入面嘅大學嗰度搞科研；研究資金多嘅地區（好似係廿一世紀初嘅美國噉）多數會吸引到多啲有才華嘅科學家去做科研，亦都會出到多啲有影響力嘅研究。

參考
--

1. ↑
2. ↑  Davis, L. E. & Kevles, D. J. (1974). The National Research Fund: A case study in the industrial support of academic science. *Minerva*, 12(2), 207-220.

睇埋
--

* 科學
* 科學哲學
* 科學幻想
**國家主席存廢之爭**係中國喺文化大革命期間發生嘅重要歷史事件，係主張廢除國家主席嘅毛澤東同主張設立國家主席嘅林彪之間嘅政治鬥爭。呢次事件加劇咗毛澤東同林彪，當時中國共產黨一號同二號人物之間嘅矛盾，促成後來嘅毛林決裂同九一三事件，係文革嘅重要轉捩點。結果係林彪走佬墜機死咗，毛澤東喺1975年修憲廢除國家主席職務。

1966年文化大革命爆發之後，做緊中國國家主席嘅劉少奇因為同毛澤東之間嘅嚴重分歧，被作為頭號打擊目標而迅速失勢，喺1968年嘅中共八屆十二中全會上被罷免黨內外所有職務，開除出黨，第二年受迫害致死。劉少奇被罷免之後，國家主席嘅位置空咗，當時兩個國家副主席宋慶齡同董必武名義上代理主席職務，不過無以副主席嘅身份繼任國家主席。

劉少奇死咗之後，毛澤東想廢咗國家主席，不過受到林彪同周恩來等人嘅阻擾，喺1970年嘅中共九屆二中全會，林彪同佢嘅盟友陳伯達更發表「天才論」，鼓動毛澤東以中國共產黨中央委員會主席嘅身份兼任國家主席。毛澤東講過好多次唔會做國家主席，反而懷疑已經做咗黨內唯一副主席嘅林彪想自己做國家主席，對佢嘅動機反感，兩個人嘅關係開始惡化。

1971年九一三事件爆發，林彪走佬不過死喺墜機意外，國家主席嘅存廢之爭告一段落。不過毛澤東無馬上廢除國家主席嘅職務，反而喺1972年畀董必武做「中華人民共和國代主席」。到咗1975年第四屆全國人民代表大會召開，通過新嘅《中華人民共和國憲法》，正式用修憲嘅方式廢除國家主席同副主席嘅職務。

參考文獻
----

1. ↑  〈毛澤東兩番"試探"林彪：誰來當"國家主席"？〉. 《人民網》. 2014-09-16. 原著喺2019-11-23歸檔. 喺2016-07-14搵到.
2. ↑  〈廬山風雲：毛澤東與林彪的國家主席之爭〉. 《新華社》. 2012-12-19.
**Holly Brook**來自美國威斯康辛州，佢6歲就開始登台演出，15歲已經同阿媽一齊錄咗三張民謠獨立唱片，並組咗自己第一支 Jazz 樂隊。2003 年佢去洛杉磯尋音樂夢，最後佢出眾嘅才華畀著名現代搖滾團體Linkin Park睇中，同佢簽咗樂隊自己廠牌 Machine Shop Recordings 旗下。 
舊年樂隊成員Mike Shinoda發行咗第一張個人專輯"The Rising Tied"，其中就收錄咗一首同Holly Brook合作嘅歌"Where did You Go"。 
呢首歌響美國電台意外大熱，Holly Brook呢個優美嘅女聲都開始得人們關注。 

初聽Holly Brook很容易令人聯想到Dido，同樣係憑藉著一首同rap藝人合作嘅歌而出名，佢嘅聲線同唱法都Dido有幾分似。 
不過Holly Brook嘅音樂無論旋律走勢定係配樂都更加偏向民謠風格。 

舊年6月佢發行咗張專輯"like blood like honey"，其中收錄了包括
"Giving It Up for you "
"Wanted"
"What I Wouldn't Give"
"Like Blood Like Honey"
"Again & Again"
"Curious"
"Sayurdays"
"Heavy"
"All Will Be Forgotten"
"Cellar Door"
一共11首歌曲。
喺"Curious"呢首歌曲中，Holly Brook憂鬱嘅嗓音遊走喺略顯悲涼嘅鋼琴伴奏之上，吟唱出佢對未知答案嘅不斷求索。 
而"Saturday"則是一首輕鬆歡快嘅民謠小調，簡單嘅木吉他伴奏與Holly Brook婉轉跳躍嘅演唱勾勒出咗一幅幅頗具生活氣息嘅畫面。 
"All Will Be Forgotten"利用簡單嘅弦樂加上二重唱形成優美輕柔嘅效果。 
"Wanted" 呢首歌曲帶有搖滾氣息，但利用鋼琴伴奏意外地充滿新鮮感並帶出樂觀輕盈嘅氣息。


|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
《**天使之城**》（英文：**Sometimes, Miracles Do Happen**）係1999年由香港影音使團製作嘅原創福音電影，由關信輝執導，喬宏、陳嘉輝、姜中平、劉美娟、黎美嫻、梁榮忠、魏駿傑等主演。

劇情簡介
----

二十世紀尾嘅香港社會氣氛低沈，自殺事件頻繁，香港人生活喺經濟、家庭、情感嘅困局當中，無助沮喪，一位自稱天使奇俠嘅人帶住生命探測器經常喺仁心醫院出沒，尋找一啲因為絕望而輕生，患絕症而感到絕望嘅人，為佢哋傳福音，並帶畀佢哋希望同喜樂，唔少垂危嘅病人因此奇蹟噉康復起嚟。天使奇俠嘅出現，引起傳媟關注，國際新聞電視台首席記者 Angel Lee 同助手張大虹，俾上司調派為奇俠呢件事作深入報道。喺追尋奇俠事件真相過程中，大虹嘅好友 Joe 加入咗調查行動，佢自細醉心於天使神話，Joe 經過奇俠阿宏勸誠，先至發現佢一向拒絕嘅爸爸原來同天使奇俠有極大關係，發現自己不停尋找嘅天使，原來已經就喺自己嘅眼前。

演員表
---

* 喬宏 飾 宏叔／天使奇俠
* 小金子 飾 阿燕
* 姜中平 飾 老姜
* 陳嘉輝 飾 Joe
* 劉美娟 飾 李靜儀
* 梁榮忠 飾 程大虹
* 魏駿傑 飾 關歷山
* 廖啟智 飾 伍世傑
* 楊羚 飾 Jennifer
* 巫奇 飾 李忠天
* 潘哲玄 飾 Jazz
* 石少麟 飾 阿德
* 謝志華 飾 肥華
* 區偉強 飾 Paul
* 李偉祥 飾 Jimmy

出面網頁
----

* 天使之城 - 影音使團
* 《天使之城》喺香港影庫嘅資料
* 《天使之城》喺WMOOV電影嘅資料
呢篇文講英國作家。搵緊其它同名嘅人嘅話，請睇〈**基斯李**〉。
  唔好同**基斯杜化李夫**搞亂。

**基斯杜化李**（粵拼：gei1 si1 dou6 faa3 lei5，英文：**Sir Christopher Lee**；1922年5月27號—2015年6月7號），全名叫**基斯杜化·夫蘭克·卡蘭迪尼·李**（gei1 si1 dou6 faa3 fu1 laan4 hak1 kaa1 fu1 dik6 nei4 lei5，**Sir Christopher Frank Carandini Lee**）係一位英國嘅導演、歌唱家同作家，喺英國倫敦比爾吉利維亞出世，佢細個喺夏野學校學過嘢，重攞埋獎學金去咗伊頓公學校同惠靈頓學校讀書。二戰期間重喺英國皇家空軍同特種部隊服過役，唔單止攞咗好多榮譽勳章，同時重攞埋上尉頭銜返嚟。1947年入咗電影行之後影咗250幾部電影同電視劇。甚至喺2009年因對藝術同慈善出咗好大貢獻，先至攞咗下級勳位爵士。

喺2015年6月7號，佢因心臟衰竭喺英國倫敦嘅車路士同威斯免斯達醫院入面死咗，終年93歲。

出過鏡嘅電影
------

佢喺電影界做過好多出名嘅反派角色，其中包括咗呢5部出名嘅電影：

* 《德古拉伯爵》…………德古拉
* 《007之金槍人》…………史卡拉曼加
* 《星球大戰2：克隆人進攻》…………邪惡杜古伯爵
* 《星球大戰3：復仇斯夫》…………邪惡杜古伯爵
* 《魔戒》系列三部曲…………白巫師沙路民

註
-

1. ↑  "Christopher Lee dead: Legendary actor passes away at the age of 93". Independent. 11 June 2015.
2. ↑  "Christopher Lee dies at the age of 93". Guardian. 11 June 2015.
3. ↑  "Sir Christopher Lee dies at 93 - latest reaction and tributes". The Telegraph. 11 June 2015.
**2005年香港高級程度會考中國語文及文化科爭議**係指2005年香港高級程度會考（下稱高考）中國語文及文化科（下稱中化科）一系列嘅爭議，當中以閱讀理解部份嘅**攪切榨**爭議最多人曉。

爭議
--

### 閱讀理解

2005年4月8號舉行嘅高考中化科卷一乙部閱讀理解，試卷臨時改變考核方式，由過往考速讀改做精讀，問題形式由填充題同埋多項選擇題改做考問答題，篇章由六篇短篇改做三篇長篇，影響考生表現，引起多名考生向香港考試及評核局（下稱考評局）投訴。

試卷嘅問題，俾考生批評太過難，當中以對「**攪切榨**」最多人曉。閱讀理解嘅其中一個篇章以香港文學家董橋嘅《中年是下午茶》做閱讀理解嘅選材，其中一條問題問到文章入面「**攪一杯往事，切一塊鄉愁，榨幾滴希望**」之中，「**攪**」「**切**」「**榨**」三字喺文中嘅意思，皆因問題太深而引起普遍考生嘅不滿。

### 聆聽

而2005年4月9號舉行嘅高考中化科卷三聆聽理解，處境係一班醫生討論歷史人物。其中一名黃先生讀到王莽、希特拉同周公，指頭兩個人係「煽惑者」，「煽惑者」指嘅係「有人喺公共事務上，先盡量討好民眾，利用佢情緒煽風點火、蒙蔽歪曲，攻擊同自己唔同意見，以達到個人目標」。結果俾外界指責「政治洗腦」。香港教育專業人員協會前會長司徒華批評考評局已經有預設立場，反問好多嘢都同生活有關，做乜一定要講政治。

考評局回應
-----

香港考試及評核局學科部副總監黃兆生回應香港傳媒，否認閱讀理解試卷更改考核模式，指局方從未硬性定明試卷應考篇章數目，亦冇規定唔能夠以問答題方式評核，故「並不存在任何不公平」。佢又指出，試題係由香港大專院校同中學有關學科嘅教師擬寫同審題，已確保試題嘅程度適合中七學生回答。

而針對聆聽試卷「政治洗腦」嘅指責，黃兆生指試卷只要求考生判斷聆聽內容有冇談及某啲題目，並非要求考生就題目作價值觀判斷或表達個人政治觀念，因此冇洗腦嘅問題。

參攷
--

* 〈考評局否認「政治洗腦」〉，2005-04-12，《蘋果日報》
* 〈高考中文科被投訴不公〉，2005-04-12，《太陽報》
* 〈高考生投訴改評核方式〉，2005-04-12，《東方日報》
* 〈高考試題 被抨「政治洗腦」〉，2005-04-12 ，《香港經濟日報》
* 〈高考生改歌詞諷考評局〉，2005-04-19，《明報》

（部份內容取自中文維基百科2005年攪切榨嘅被刪版本）

外部連結
----

* 攪切榨的考試局
**俚人**係中國南方古代民族，發源於廣東境內古越族一支駱越，屬南越族後裔嘅一個分支。東漢改稱「**里人**」。

歷史
--

俚人最早見於范曄《後漢書·南蠻西南夷列傳》記載：

> 「建武十二年(公元36年)，九真徼外蠻裡張遊，率種人慕化內附，封為歸漢裡君。 （唐朝章懷太子李賢注曰：「裡，蠻之別號，今呼為**俚人**」。 ）明年，南越徼外蠻夷獻白雉、白菟。至十六年，交址女子徵側及其妹徵貳反，攻郡。 」
> 
> 「徵側者，麊泠縣雒將之女也。 嫁為朱佞人詩索妻，甚雄勇。交址太守蘇定以法繩之，側忿，故反。於係九真、日南、合浦蠻裡皆應之，凡略六十五城，自立為王。交址刺史及諸太守僅得自守。光武乃詔長沙、合浦、交址具車船，修道橋，通障溪，儲糧谷。十八年，遣伏波將軍馬援、樓船將軍段志，發長沙、桂陽、零陵、蒼梧兵萬餘人討之。明年夏四月，援破交址，斬徵側、徵貳等，餘皆降散。進擊九真賊都陽等，破降之。徙其渠帥三百餘口於零陵。於係領表悉平。 」
> 
> 

俚人係一個古代民族，屬南越族後裔嘅分支之一，自從東漢至五代時分佈在今廣西壯族自治區東南部、廣東省西南部、北部與及湖南省零陵、武夷地區。 《南州異物誌》稱：「廣州南有賊曰俚。此賊在廣州之南，蒼梧、鬱林、合浦、寧浦(今廣西橫縣)、高梁(今廣東陽江等地)五郡皆有之，地方數千里」。

至唐代，「黎」開始替代「俚」，到宋代「俚」嘅族稱完全俾「黎」取代嗮。顧炎武喺《天下郡國利病書》引《南裔異物誌》指出： 「俚在廣州之南，俗呼俚為黎」，同時提出喺唐代史書中常見嘅「俚僚」，之喺宋代又寫作「黎僚」，表明出「俚」、「黎」概念之間嘅演變同傳承，「黎」即係「俚」嘅直接繼承名，但係「黎」已經演變成特指向南發展嘅**俚人**嘅一支、佢哋以海南為活動中心，也即係今日嘅黎族。留喺粵西茂名啲埞嘅**俚人**多數已經融入唨漢族，成為唨漢族嘅一部分；而另一支留喺廣西啲埞嘅**俚人**融入同埋變唨僚人，成為唨壯族、布依族等等啲民族嘅一部分。
**召喚夜響曲 系列**(Summon Night series)，或稱為**召喚夜**或者**召喚夜想曲**，係由Flight Plan開發，帕布雷斯特發售嘅策略模擬角色扮演遊戲系列。劇本由都月狩負責，人物設計則係由飯塚武史負責。

召喚夜響曲 LOGO

簡介
--

首作喺2000年1月6日發售，以精美嘅插圖與適當嘅難易度而受歡迎，亦因此系列化。正傳作品有PS2嘅策略模擬角色扮演遊戲「召喚夜響曲2」和「召喚夜響曲3」。外傳作品有GBA角色扮演遊戲嘅「召喚夜響曲 鑄劍物語」、「召喚夜響曲 鑄劍物語2」和「召喚夜響曲 鑄劍物語 ～肇始之石～」為，而「召喚夜響曲外傳 ~破曉之翼~」係PS2嘅動作角色扮演遊戲。

喺2006年秋季亦會發售系列新作「召喚夜響曲4」。

整個系列都係由同一個世界同埋同一個時代作為舞台（外傳除外），所以前作嘅人物亦會登場。同樣，亦會發售廣播劇CD同小說，補完冇解釋嘅劇情。

世界觀
---

故事舞台係一個稱為「**琳帕姆**」嘅中世紀嘅幻想異世界，喺嗰到都可以睇到現代嘅工廠同鐵路等。除咗「**琳帕姆**」之外，重被4個異世界包圍，稱為「**機界 雷拉爾**」、「**鬼妖界 希爾坦**」、「**靈界 薩普勒斯**」、「**幻獸界 梅特爾巴**」，每個異世界都有獨特嘅文明。

其實，除咗以上4個異世界之外，還有幾個「冇名稱嘅世界」，而我們存在嘅現實世界也係其中之一。

### 琳帕姆

主要係人類生活嘅世界。亦稱為「被選定靈魂嘅樂園」或「冇轉世價值靈魂嘅煉獄」。
擁有豐富嘅魔力（瑪那），4個異世界多次以**琳帕姆**為作侵略目標，所以用嚟對抗侵略嘅「**送還術**」同「**召喚術**」非常發達，最終被稱為「**艾爾哥之王**」嘅英雄利用結界，半永久性地抵抗嚟自異世界嘅侵佔。
之後以「**艾爾哥之王**」為中心成立國家。不過，在「**艾爾哥之王**」死後，權力鬥爭令國家分裂。而家分為處於大陸中央嘅「**聖王國**」，北方嘅「**舊王國**」，以及西方嘅「**帝國**」三個國家，但三個國家嘅關係極為惡劣。
**聖王國**
國王係「**艾爾哥之王**」嘅直系子孫，係琳帕姆最大嘅國家。國王委任大臣處理政治。召喚師分為「*蒼之派閥*」同「**金之派閥**」。王都叫**塞拉姆**。
**舊王國**
由聖王國未能支配嘅軍人創立嘅軍事國家，因為貫徹極權主義，與外間隔絕，也好幾次爆發內亂，而家走向衰亡嘅國家。
舊王國以打倒聖王國，讓王國復興作為目標。
**帝國**
由繼承咗「**艾爾哥之王**」血脈嘅皇帝治理嘅國家。係為咗反抗舊王國嘅封建制度而創立嘅新興國家。召喚師冇分派系，由軍隊嚴格管理。帝都叫**烏魯哥拉**。
### 機界 雷拉爾

被稱為機械士兵嘅機器人居住嘅世界。機械技術及信息學發達，擁有高機械技術水平。
哩個世界本嚟係有生物居住，但因人類引起咗機界大戰，令世界再不適合生物居住。而家居住緊嘅，大部分\都係暴走咗嘅機械兵器。
喺哩個世界嘅人類稱為融機人，係結合機械和肉體嘅人類。由機界大戰中生活落嚟嘅人類走到地下避難所避難，一邊重複利用コールドスリープ嚟延長壽命。
### 鬼妖界 希爾坦

鬼、龍和妖怪居住嘅世界。喺哩個世界亦有關喺**忍者，武士，巫女，神社，蕎麥，醬油**等，文化和習俗就像中世紀嘅日本，係琳帕姆以外唯一一個有人類居住嘅異世界。有好多人由希爾坦移居到琳帕姆。
人類同妖怪都遵守著「**野地係人類嘅領土，山林係妖怪嘅領土**」，兩者很少會問題。如果產生咗磨擦，龍神和鬼神就會委派稱為「道之人」嘅宮司和巫女作為調停。而哩個世稱有稱為「**鬼道**」「**龍道**」嘅陰陽術。
### 靈界 薩普勒斯

幽靈、惡魔和天使嘅靈魂居住嘅世界。而封印咗以前為琳帕姆帶嚟咗最大危機嘅大惡魔「**馬爾基多斯**」嘅豐收天使「**亞爾米尼**」亦都係喺哩個世界出生。哩個世界嘅居民係冇實體，所以係以召喚師嘅瑪那構成自己嘅肉體。亦因為消耗非常多嘅瑪那嚟構成肉體，而無法長時間召喚。
天使同惡魔從很久以前有紛爭。他們有稱為「奇蹟」「魔法」嘅法術。
### 幻獸界 梅特爾巴

各種各樣嘅幻獸和亞人(亦有獸人居住)生活嘅綠色世界。亞人會係以同種族一齊生活，分成幾個唔同部族。
多數召喚他們作為勞動力。有些部族擅長使用除魔嘅「詛咒」。

召喚術
---

**召喚術**(summoning)係喺琳帕姆非常發達嘅特殊魔法。原本係用嚟把入侵琳帕姆嘅侵略者送番去原本嘅世界嘅送還術，而家將技術逆向轉用，從異世界召喚對象。
召喚術嘅基本原理係以稱為召喚夜之石嘅特殊礦石輸入瑪那，開拓同異世界嘅道路，并講出對象嘅「**真名**」作為「**誓約**」。
召喚夜之石有5種顏色(**黑色•紅色•紫色•綠色•無色**)，因應召喚對象嘅世界使用不同嘅顏色(無色嘅召喚夜之石例外，能召喚出「冇名稱嘅世界」嘅召喚對象)
召喚術嘅使用者稱為**召喚師**，從異世界召喚嚟嘅，不論人定係死物嘅召喚對象都係稱為**召喚獸**。冇送還番原本嘅世界，留下作為召喚師嘅護衛稱為**護衛獸**。而召喚師逃走或死亡令召喚獸唔能夠返番原本嘅世界嘅召喚獸稱為**走失嘅召喚獸**。
召喚師嘅家名係根據出身和實力。召喚師嘅組織名叫「**派閥**」，有代表性嘅派閥有「**蒼之派閥**」、「**金之派閥**」和「**無色嘅派閥**」。亦有不屬喺特定嘅派閥嘅召喚師，例如獨自研究召喚術嘅召喚師嘅一族。

系列作品
----

| 遊戲名稱 | 發售日 | 平台 |
| --- | --- | --- |
| 召喚夜響曲 | 2000年1月6日 | PlayStation |
| 召喚夜響曲2 | 2001年8月2日 | PlayStation |
| 召喚夜響曲3 | 2003年8月7日 | PlayStation 2 |
| 召喚夜響曲4 | 2006年11月30日 | PlayStation 2 |
| 召喚夜響曲 鑄劍物語 | 2003年4月25日 | GBA |
| 召喚夜響曲 鑄劍物語2 | 2004年8月20日 | GBA |
| 召喚夜響曲 鑄劍物語 ~肇始之石~ | 2005年12月8日 | GBA |
| 召喚夜響曲外傳 ~破曉之翼~ | 2005年8月4日 | PlayStation 2 |

出面網頁
----

* 召喚夜響曲官方網站
* Flight Plan 官方網站

|  |
| --- |
| **召喚夜響曲系列** |
| **【正編作品】** | 召喚夜響曲 - 召喚夜響曲2 - 召喚夜響曲3 - 召喚夜響曲4 |
| **【外傳作品】** | 鑄劍物語 - 鑄劍物語2 - 肇始之石 - 破曉之翼 |
**保守向量場（conservative vector field）**係指一個啱啱好係一個純量場嘅梯度嘅向量場。

定義
--

如果有一個向量場 {\displaystyle {\vec {u}}}，除咗喺一啲奇點之外，佢有一個相應嘅純量場 {\displaystyle \phi } 令到 {\displaystyle {\vec {u}}=\nabla \phi }，噉樣 {\displaystyle {\vec {u}}} 就係一個保守向量場。

特性
--

* 根據向量微積分恆等式 {\displaystyle \nabla \times \nabla f={\vec {0}}}，任何保守向量場嘅旋度係 {\displaystyle {\vec {0}}}。
* 根據梯度定理，任何保守向量場嘅路徑積分係同路徑冇關嘅，只係取決喺路徑嘅起點同終點。
* 根據梯度定理，任何保守向量場對於封閉曲線嘅路徑積分都係 {\displaystyle 0}。（即係 {\displaystyle \oint \_{C}{\vec {u}}\cdot d{\vec {r}}=0}）

應用
--

喺物理入面，因為功嘅定義係 {\displaystyle W=\int \_{C}{\vec {F}}\cdot d{\vec {s}}}，所以經過一番運算，可以得到力係位能嘅梯度嘅反向量，即係 {\displaystyle {\vec {F}}=-{\vec {\nabla }}U}。呢個特性除咗係引力場適用，亦都可以用喺電場，喺電場嘅情況下將兩邊一齊除以 {\displaystyle q}（電荷）可以得到關於電勢嘅一條公式：{\displaystyle {\vec {E}}=-{\vec {\nabla }}V}。
**圖像分柵**（粵拼：tou4 zoeng6 fan1 saak3，英文：**image segmentation**）係一隻細分領域畀數字圖像處理同埋電腦視覺。所謂分柵即係基於特定嘅同質性標準擸啲相鄰像素或者體素生成啲柵，啲戥佢哋內容有𪐀褦噶。

排序
--

分柵通常喺機械視覺過程裏頭係第一步畀圖像嘅分析，同時排喺圖像預處理後尾。即係隻成隻流程係：

場景→圖像採集→圖像預處理→分柵→抽取特徵→分類→表達

特點
--

「齊整」分柵係講**每一粒**像素都着分落至少一柵裏頭。「冇扱㔶」分柵係講每一粒像素**最多**着分落一柵（可以冇分）。「齊整冇扱㔶」分柵就係講**每一粒**像素都有一柵啱嘅得分佢落去。每一柵假如都形成一隻連通空間，就係連通嘅分柵。

分類畀目標
-----

按照分柵噶結果，可以有語義分柵（semantic segmentation）、實例分柵（instance segmentation）、全景分柵（panoptic segmentation）。語義分柵係檢測啲像素屬邊種類型；實例分柵係檢測屬邊一隻具體噶嘢。而全景分柵兩樣佮到做，同時檢測係乜嘢類型、係隻類型裏頭邊一隻嘢畀啲像素；但對於某啲嘢難分或者冇乜必要分實例嘅（比如講道路、樹木）可以衹檢測類型。

分類畀做法
-----

好多已知嘅方法着攞來做自動分柵。基本上，通常分得成面向像素、面向邊檠、面向區域三種。另外都區分開有基於模型戥基於紋路嘅方法，前者係假設有特定形狀輪廓畀隻對象，後者考慮對象內部啲同質結構。啲邊界畀冇同嘅流程經常係靈活噶。結合嘸同噶方法來獲得好一尐嘅結果又得。
**取消資格**（粵拼：ceoi2 siu1 zi1 gaak3；英文：Disqualification，縮寫DQ），常見於職業摔角、網球等運動，甚至政治、公開考試。廣泛上，被取消資格同違反規則有關。另外，陳小春有首歌同名又係叫做《取消資格》，專輯《抱一抱》有收錄。

政治
--

取消資格成為政治手段，以莫須有罪名推翻選舉結果，視為一種政治打壓手段。

### 香港特區

香港梁振英末年，政治圈開始流行DQ文化，以實現中華人民共和國中央人民政府主權中國共產黨主導香港特別行政區，香港人有限度參與。香港特區政府，香港高等法院同選舉事務處有權取消任何已得有效提名票，選票人資格，已波及香港立法會，可能會區議會，行政長官選舉等。

只有獨裁而落後國家，因缺乏法治法理基礎，發展中國家先會咁。緬甸、委內瑞拉，好多非洲國家，都係由法院裁決議員資格，但今日香港都會發生。

香港終審法院首席法官馬道立指，人大常委會解釋權係「廣泛而無限制」。李義法官質疑香港法院能否進一步解讀人大決定，又指所謂人大釋法，應由1997年7月1日香港主權移交開始生效。有人話；「基本法賦予人大釋法權，而家法院同釋法來判佢DQ，就係法治」。

### 基本法

人大於香港「發生」事後，先話唔可以再宣誓，要直接DQ。《基本法》第104條於2016年11月「釋法」前，點先叫做依法宣誓，事實上係由當時主席裁決、宣誓無效可以重新宣誓，呢個係由香港有議會過百年一直存在之慣例，亦無由基本法同香港法例明文可見釋法所指之內容。人大把第104條「解釋」到「宣誓人必須真誠、莊重地進行宣誓，必須準確、完整、莊重地宣讀」誓詞，點先叫唔莊重，仲係好含糊。有把黃傘唔莊重、讀得慢又唔莊重......

陳弘毅又指：現行法例無限制被DQ議員再參選，但補充，上屆政府開出壞先例，立法會選舉時，新增要求參選人必須簽署自己擁護《基本法》之聲明，唯本土民主前線梁天琦和香港民族黨陳浩天都因為選舉主任認為二人言行與聲明有異而取消二人參選資格。

### 政治DQ同應對

當被DQ，避免反應過激，保持心平氣和，玻璃心咪碎，接受事實，上訴失敗或行另一路線。

#### 社會聲音

由於宣誓風波事發前，香港人唔知道人大會修改憲法內容並同屆使用，因此全城有好多人驚訝同唔滿意，有人感香港前途黑暗無可見性。後人反思香港立會議員投票選舉意義，同香港獨立或香港自給自足，香港民主之可行性。

#### 疑優化831同真普選

中共暴力手段除表面上打擊港獨合法化外，疑向港人暗示優化版831方案同真普選之最終結果，就係取消資格手段。盡管五毛黨部份陰謀論為事實，所謂「外國勢力」(「外國」外，還指中共派別：江派、毛派、習派別在香港陰謀權鬥)同一切反共力量進入中共體制下香港，但全部都可以「合法踢走」，通通DQ曬。

DQ對香港政治制度改革下，「中國式普選」同合乎國際準則之間進行政治補充。人大831方案，有功能組別之「中國式選舉」可保護功能組別集團根本利益，保持<<中英聯合聲明>>對商家價值平衡。中共主權自香港政治存在DQ同釋法得到深層保證。而「真普選」方面，行政長官同議員全面交由公民提名，並廢除功能組別下，中共力量係可以DQ人，「真普選」同中共展示「主權」係無矛盾。但過往民調證明，多數人唔會表明支持中共同資本家之流，所以要展示「中共主權」同保證資方利益問題上，佔議會一半議席，由商界主導之功能組別，除左發揮保資作用，而且處理容易。

### 例子

香港
2016年7月，香港立法會參選確認書風波下，被取消參選資格人士：

* 梁天琦，陳浩天，中出羊子，陳國強，賴綺雯。

2016年10月12號，香港立法會宣誓風波下，被取消議員資格人士：

* 梁頌恆（更改誓詞，11月15日被高等法院裁定失去議員資格）
* 游蕙禎（情況同上）
* 姚松炎（更改誓詞，10月19日已再次宣誓，獲立法會主席梁君彥確認有效。2017年7月14日被高等法院DQ）
* 劉小麗（更改誓詞，11月2日已再次宣誓，獲梁君彥確認有效。2017年7月14日被高院裁定DQ）
* 梁國雄（使用道具，宣誓前後，斷句，高呼口號，誓詞外加內容，當場獲立法會秘書長陳維安裁定誓詞有效。2017年7月14日被高院DQ）
* 羅冠聰（宣誓前後，高呼口號，誓詞外增加內容，被指將「國」字讀成問句，其後獲梁君彥裁定誓詞有效。2017年7月14日被高院DQ）

外國
澳大利亞憲法規定，禁止雙重國籍人士競選聯邦議員。不過，副總理喬伊斯（Barnaby Joyce）被新西蘭內政部長彼得·鄧恩（Peter Dunne）指出，根據1948年新西蘭公民法案，副總理佢係新西蘭公民，因此需要法院裁決。

2016年3月31號，越南國家主席張晉創畀越南國會無喇喇DQ，成為越南歷史上唯一被DQ嘅國家主席。

教育
--

* 香港，2013年公開考試試場違規事件中，放榜前考評局公布有23名學生涉嫌於校本評核抄襲，而被取消中文全科成績，引起熱議。

* 2017年英國開學在即，但大批將要赴英留學生，至今仍停滯香港並未獲批留學簽證，或無法如期開學，面臨取消學位。

睇埋
--

* 道德
* 法律

參考
--

1. ↑  東方日報2017年7月12日，手機藏筆記 考生整科取消資格
2. ↑  明報2017年8月26日，指釋法清晰 馬道立：怎能忽視？
3. ↑  AM730，2017年8月5日，陳弘毅：港法律無禁止取消議員資格人士補選
4. ↑  12OCT2016梁頌恆2016立法會宣誓- YouTube
5. ↑  12OCT2016游蕙禎2016立法會宣誓- YouTube
6. ↑  12OCT2016姚松炎2016立法會宣誓- YouTube
7. ↑  12OCT2016劉小麗2016立法會宣誓- YouTube
8. ↑  12OCT2016梁國雄2016立法會宣誓- YouTube
9. ↑  12OCT2016羅冠聰2016立法會宣誓- YouTube
10. ↑  BBC新聞，2017年 8月 14日，副總理是雙重國籍？澳洲高等法院將裁決處理
11. ↑  〈未獲簽證　港生遭英大學取消學位〉. 原著喺2017年9月7號歸檔. 喺2017年9月7號搵到.
完成修葺工程嘅紅磚屋，上層游廊已恢復原貌。左後面建築物係「窩打老道8號」，前面條路係上海街。（2012年初影）
**舊水務署抽水站**（英文**The Former Pumping Station of Water Supplies Department**），香港舊時一抽水站，**油蔴地抽水站**，當中留底古蹟，係**前水務署抽水站工程師寫字樓**，一般叫**紅磚屋**。間屋喺九龍油蔴地上海街三四四號。抽水站一八九五年落成，屬九龍最早期供水設施一部份，當時未叫上海街，而叫舊名差館街，落成喺海邊。二〇〇九年十二月十八號，香港古物古蹟辦事處評定爲一級歷史建築物。舊日側邊窩打老道，有明渠，替代原本涌流，抽水站亦因此而來。一九〇六年九龍水塘落成，抽水站廢，改用途。原本有三間屋，依家只淨低上海街嘅寫字樓。

古蹟冠名水務署，實則水務署一九六五年先成立。泵房當時歸工務司署。而泵房停過太耐，已無人知道原名，大家長時期叫佢做紅磚屋。

史
-

抽水站圖則
一八九〇年五月十四號，曾有報告，研究九龍供水，鑿井引水落地層，同埋旱季抽水實驗。一八九二年六月三十號，種種實驗後，工務司署出另一份報告，建議四個山谷地，鑿井引水流落地層，經水管流入抽水站，再用抽水機抽上山，以及起水管供應水去旺角嘴、油蔴地、尖沙嘴同紅磡。抽水站地點設在新填地，同時建窩打老道同明渠。附近山上起咗有蓋配水庫。一八九五年，抽水站落成，為屋宇三間，一為泵房煲水房，一為工場，技工宿舍以及煙通，一為寫字樓兼工程師宿舍。水泵來自英國，燒煤供蒸氣推動，一八九五年十二月二十四號開始運行。

北面一間，泵房煲水房，一層高。中間一間，兩層高，下為工場，上為技工宿舍。南面一間，兩層高，下為寫字樓同士多房，上為工程師宿舍，用紅磚砌成，又叫做**紅磚屋**。建築用殖民地新古典主義設計，並揉合藝術與工藝美術運動嘅風格。此外，另有廚房同廁所。煙通高五十呎。

過差館街，有個清水池，供泵房供水同煲水之用。

一九〇六年十二月二十四號，九龍水塘落成，新供水唔使用泵房。一九一一年，泵房停用。一九一二年，煙通拆。

一九六〇年，泵房未拆時全貌，當時改做郵政局。
二十世紀，一十年代同二十代年，泵房煲水房變油蔴地郵政局，工場變危險品倉庫，而寫字樓兼工程師宿舍，變成淨潔局。

一九一五年，油蔴地郵政局開張。二戰前後，郵政局牆外，雲南里一邊，擺咗三十七檔寫信佬，直到識字率大增後消亡。一九六七年郵政局搬去九龍中央郵政局，丟空兩年，一九六九年拆咗，起咗公廁。同時工場亦拆，改為垃圾收集站。

淨低寫字樓兼工程師宿舍，淨潔局之後，又做過小販牌照部以及油蔴地街坊福利會。一九八九年後交畀救世軍，做露宿者之家，當時露宿者，好多癮君子，針筒亂拋出外，差人會來掃場。到一九九九年，搬去對面上海街三四五號A。紅磚屋喺土地發展公司「窩打老道／雲南里」重建項目範圍內，等拆。

二〇〇〇年，香港市區重建局同新鴻基地產諗住拆咗紅磚屋，紅磚屋似古蹟，主張保護文物嘅人士反對。當時佢史上有幾重要，並不為人所知。後來有區內人士奇怪紅磚屋來歷，並加以調查，得知抽水站來歷。古蹟古物辦事處，評定為一級歷史建築，得以保留。不過廚房、部份磚牆連同雲南里舊樓，已偷偷拆咗。變成今日零零丁丁一棟，同少許圍牆。

最後，雲南里舊樓建成私人住宅，名窩打老道8號，有三十六層高。保留紅磚屋之故，唔起部分低層單位，改用長柱支撐樓身。 

二〇〇六年，政府經過多年時間，最後決定花費八千萬港圓，紅磚屋同鄰近嘅油麻地戲院，改成傳統曲藝表演中心，設座位三百幾個，整項工程二〇一一年至二〇一二完工。

二〇一二年十二月到二〇一三年三月，有關單位舉辦導賞團，畀公眾穿梭油麻地戲院同油麻地抽水站宿舍。

二〇一六年十月，紅磚屋成為油麻地戲院嘅寫字樓、表演排練空間，兼做舖仔，賣有大戲紀念品。

* 紅磚屋正面紅磚屋正面
* 紅磚屋右面紅磚屋右面
* 紅磚屋介紹紅磚屋介紹
* 油麻地舊水務處抽水站模型。未上色嘅部分為已拆咗嘅機房、工作室同煙囪（香港文物探知館展品）油麻地舊水務處抽水站模型。未上色嘅部分為已拆咗嘅機房、工作室同煙囪（香港文物探知館展品）

參考
--

1. ↑  〈油麻地戲院　變身曲藝中心〉. 《東方日報》. 2006-11-25. 喺2012-02-18搵到.
2. ↑  油麻地戲院紅磚屋辦導賞團 互聯網檔案館嘅歸檔，歸檔日期2012年12月16號，. 《明報》 2012年12月12號

出面網頁
----

* 香港地方：建設及建築物：歷史建築（三）九龍
* 油蔴地抽水站宿舍
座標: 22°26′43″N 114°02′27″E﻿ / ﻿22.44528°N 114.04083°E﻿ / 22.44528; 114.04083

潘屋
**潘屋**係香港一座大宅，喺新界元朗凹頭，博愛醫院嘅側邊，喺1932年起。1985年被評為香港一級歷史建築，並喺2010年2月4號獲確認評級。

史
-

潘屋係香港20世紀初原籍廣東梅縣嘅客家商人潘君勉為咗紀念佢阿爸潘蔭華而起，所以當時起名叫「**蔭華廬**」。潘君勉係旅港嘉應商會始創辦人同香港南洋輸出入商會首名主席，曾經捐錢支持同盟會進行革命嘅活動同資助起博愛醫院。當時中共領導人葉劍英係潘君勉嘅好友，佢同周恩來1938年喺香港嗰時就曾經入住潘屋。此外，作家郭沫若亦喺1939年入住過潘屋。香港日治時期，潘屋曾經被日軍徵用做憲兵指揮辦公室，係元朗軍事總部。1983年，當時在任港督尤德夫人曾經入過潘屋參觀，而古物古蹟辦事處喺1985年將潘屋評為一級歷史建築。

建築特色
----

潘屋用傳統客家設計起，潘君勉由家鄉梅州請咗4個工匠嚟香港，模仿祖屋「蔭華廬」嘅佈局，屬於「兩堂兩橫」典型設計，係孫天朗師傅做指導，由潘君勉嘅第二仔潘懋賢全權監督，工程嘅材料喺廣州、佛山、汕頭等地方買入運番香港，起咗兩年先至起好。

潘屋大宅前面有一個晾曬場，之前挖咗個半圓形嘅風水池。潘屋正門上面「蔭華廬」三個字匾額，所以又叫「**蔭華公祠**」，而正門兩邊樑架之上分別雕有一對貼金嘅木獅子，而牆上面又有兩對上咗色嘅陶獅子，上下左右一共有8隻咁多，故又名叫「**獅子屋**」。屋裏面正廳正樑寫住「百子千孫」、「如意吉祥」字樣，前堂就有「富貴壽考」四字匾，其下面有桃花貼金屏風，全屋一共有16間房、6個廳堂同兩個內院。

* 「蔭華廬」匾額「蔭華廬」匾額
* 樑架上嘅貼金木獅子樑架上嘅貼金木獅子
* 牆上嘅著色陶獅子牆上嘅著色陶獅子

近年發展
----

1980年代初博愛醫院計劃進行擴建工程，用以應付元朗新市鎮嘅醫療需求。工程曾經計劃拆咗潘屋，但最後得以保留。1990年代，中共全國政協常委徐展堂家族買入潘屋同相連土地，曾喺1996年計劃發展私人住宅，但到最後取消咗。到咗2010年，徐展堂家族向城市規劃委員會申請喺潘屋旁邊空地起五層高嘅私人骨灰龕場，引起附近居民嘅反對。

參考
--

1. ↑  "List of the Historic Buildings in Building Assessment (as of 22 March 2011, #28)" (PDF) (香港中文). amo.gov.hk. 2011-03-22. 原著 (PDF)喺2011年5月27日歸檔. 喺2011-06-17搵到. `{{cite web}}`: Italic or bold markup not allowed in: `|publisher=` (help)
2. ↑  潘屋80年歷史 周恩來曾入住 互聯網檔案館嘅歸檔，歸檔日期2011年1月1號，.，《明報》，2010年12月28號
3. ↑  葉劍英郭沬若曾入住 互聯網檔案館嘅歸檔，歸檔日期2011年1月1號，.，《星島日報》，2010年12月28號
4. ↑  元朗潘屋申建骨灰龕，《明報》，2011年5月30日

出面網頁
----

* 潘屋村舊豪宅 獅子屋近荒廢-香港文滙報
* 人民網：葉劍英和同鄉潘君勉在香港合影
**中卓醫務**（Hong Kong Medical Consultants）係香港一間醫療集團，喺2013年成立，並且喺2020年11月申請上市，當時曾得到新地郭氏家族鼎力支持。而家嘅主席係藝人曾華倩嘅阿哥曾華德。

爭議
--

### 武漢肺炎期間醫療事故

喺2021年4月，中卓醫務涉及一單打錯武漢肺炎疫苗嘅醫療事故。當時政府正喺香港一啲體育館同其他地方安排市民接種武漢肺炎疫苗，而由中卓醫務營運、喺九龍灣體育館嘅接種中心，職員幫一名本來預約打BioNTech嘅55歲患癌外籍人士，打咗中國科興疫苗。事主話當初揀接種BioNTech疫苗，係因為佢接受化療同患有白血病會降低疫苗效用，如果接種保護率唔高嘅科興疫苗，擔心保護率所剩無幾。香港醫院藥劑師學會會長崔俊明直指事件離譜，認為最少應該向佢哋發警告，如有嚴重事故應考慮停止合作。

參考
--

1. ↑  〈中卓醫務：綜合醫療服務中心｜專科門診｜疫苗注射服務〉. *www.hkmedicalconsultants.com* (繁體中文). 喺2021-04-04搵到.
2. ↑  翟梓謙 (2020-11-03). 〈本地專科診所中卓醫務申請上市 新地郭氏家族鼎力捧場｜新股IPO〉. 《香港01》 (香港中文). 喺2021-04-04搵到.
3. 1 2  〈疫苗接種︱曾華倩胞兄旗下中卓醫務涉癌漢打錯科興事故 曾指武肺涉西方勢力操縱 ｜ 蘋果日報〉. 《Apple Daily 蘋果日報》 (香港中文). 原著喺2021-04-04歸檔. 喺2021-04-04搵到.
4. ↑  朱海棋陳嘉慧 (2021-04-04). 〈新冠疫苗｜外籍血癌漢預約復必泰去錯中心打錯科興 政府致歉〉. 《香港01》 (香港中文). 喺2021-04-04搵到.
座標: 26°20′2″N 111°23′28″E﻿ / ﻿26.33389°N 111.39111°E﻿ / 26.33389; 111.39111

中華人民共和國 > 湖南省 > 永州市 > 東安縣 > **大江口鄉** 

**大江口**（粵拼：daai6 gong1 hau2）係中國湖南永州東安嘅鄉，位於東安嘅東南部，處於湘江嘅上游，離縣城16公里，鄉政府駐大江口村。面積95平方公里，2010年人口有2萬3千人左右。交通上有207國道穿過，當地經濟主要係農業，出產有水稻、油茶、生薑、棉花，亦有淡水養魚。

史
-

大江口嘅名源自呢處嘅地理：呢度係紫水河滙入湘江嘅河口。

1956年時設**大江鄉**，大江（daai6 gong1）係指佢所臨近嘅湘江。公社化運動時，1958年改爲**湘江人民公社**，1961年改叫**大江口人民公社**，改革開放後，1984年改成**大江口鄉**。1995年，荷池鄉併入大江口。

2000年第五次人口普查，呢度有2萬4363人；2010年第六次人口普查，呢度有2萬3706人。

2015年11月11號，大江口併入白牙市鎮。併入後裁撤嘅行政村有15條：廟門口、花塢井、易家、燈臺、石塘、石橋、南沖邊、新麻塘、學仕橋、大田頭、碗塘、大比、旺豐、銅古、竹橋。

政區
--

大江口轄24條村。

* 村：大江口、廟門口、花塢井、易家、燈臺、石塘、石橋、李家舖、南沖邊、新麻塘、學仕橋、六仕町、銀山、大田頭、碗塘、社塘、石溪河、蔡家、大比、荷池、旺豐、銅古、石門砥、竹橋

攷
-

1. 1 2  〈2015年統計用區劃代碼和城鄉劃分代碼：大江口鄉〉. 《中華人民共和國國家統計局》. 喺2019年3月6號搵到.
2. 1 2 3 4  〈東安縣歷史沿革〉. 《行政區劃網》. 2016年1月11號. 喺2019年3月6號搵到.
3. ↑  〈2015年統計用區劃代碼和城鄉劃分代碼：東安縣〉. 《中華人民共和國國家統計局》. 喺2019年3月6號搵到.
4. ↑  對比併入前同併入後嘅政區登記。
座標: 23°6′53.4″N 113°14′46.2″E﻿ / ﻿23.114833°N 113.246167°E﻿ / 23.114833; 113.246167

**槳欄路**（欄字有變讀，粵拼：zoeng2 laan1 lou6）係中國廣東省廣州市荔灣區嘅一條普通馬路，成條馬路係東西走向。西邊從楊巷路、長樂路同埋十八甫路嘅交界開始，一直向東去到和平東路嗰頭。

概要
--

全長302米，闊12.5米，1——2車道。成條路係單行綫，喺光復南路嘅西邊凈係可以從東邊向西邊行，喺光復南路嘅東邊凈係可以從西邊向東邊行。

史
-

睇埋：槳欄街
呢度喺以前嗰陣係重未有馬路嘅。1873年，有位嗌莊湯臣嘅蘇格蘭佬出版咗《中國同埋中國人嘅畫報》，從入面列出嘅嗰啲相可以好清晰噉睇到，呢度以前係條藥舖街。而清朝宣統年嘅《南海縣誌》就話，響嗰陣時唔嗌「槳欄路」，而是嗌「漿欄路」，嗰陣重係條巷仔添。到咗民國嗰陣，槳欄路就變城藥舖街。因為喺輪渡出現咗之後，槳就變咗水上嘅其中一種「兵器」，佢喺市場入面就冇嗮意義喇，所以．喺醫藥舖嘅生意開咗之後，就變咗條藥街喇。而呢筍嘢一直持續到解放之後。

到咗20世紀80年代嗰陣，槳欄路又變咗條賣衫街，重要係專門賣童裝嘅。喺20世紀90年代開始無耐，由於光復南路口嘅東邊嗰截嘅槳欄路改咗凈係可以從西邊行到東邊，搞到好多運衫車都入唔到槳欄路，於是啲舖入唔到貨。不過廣州市政府就喺家陣嘅人民南路嗰邊開咗個童裝市場。結果全部童裝生意搬出嗮槳欄路。後嚟啲人喺槳欄路入面辦咗布匹同埋服裝輔料嘅批發舖頭。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 楊巷路、長樂路、十八甫路
* 光復南路
* 和平東路

註
-

1. ↑  〈【即將消逝的行業·行業街· 槳欄路】 商海中的一條小船〉. 原著喺2016年3月5號歸檔. 喺2014年4月23號搵到.
潔茜西韋
**潔茜西韋**（英文：Jessie Sayre，1887年8月28號—1933年1月15號），全名**潔茜伍德羅威爾遜西韋**（英文：Jessie Woodrow Wilson Sayre），係美國前總統伍德羅威爾遜二女、教育家方濟各西韋個老婆。佢係一位政畀激進兼新派分子，尤其係大力支持同埋推動婦女參政權。

經歷
--

### 早年

威爾遜全家福
1887年響佐治亞州，潔茜出世，係伍德羅威爾遜二女，有一個家姐瑪嘉烈同埋細妹依莉娜。

佢私底下響新澤西州普林斯頓到生活，早年入讀響馬里蘭州巴爾的摩嘅古徹學院，佢同時係Gamma Phi Beta姐妹團嘅成員之一。

畢業之後，佢去到費城到打咗工三年。

### 住響白宮個陣

響1913年7月，佢老豆將潔茜嫁畀教育家方濟各西韋。方濟各西韋當時係哈佛法學院個校長，另外佢仲係伯利恆鋼鐵創辦人兼執行長（即香港嘅總經理）羅拔西韋個細仔。同年11月25號，佢哋響白宮正式結婚。

之後，佢哋去歐洲度蜜月，度完蜜月之後就因為老公方濟各西韋要轉去威廉士學院做嘢而要搬去麻省威廉斯敦。

響1915年1月17號，潔茜響白宮生咗大仔小方濟各西韋，而小方濟各西韋大個之後就好似潔茜咁，做咗一個新派分子。第二年，大女依莉娜西韋出世。響1919年，西韋兩公婆契咗個仔返嚟，改佢個名叫伍德羅西韋。

屋企
--

西韋兩公婆抱任當時啱出世嘅大仔小方濟各西韋
老豆：伍德羅威爾遜

阿媽：依蓮威爾遜

兄弟姐妹：家姐瑪嘉烈---細妹依莉娜

老公：方濟各西韋

* 大仔：小方濟各西韋
* 大女：依莉娜西韋
* 契仔：伍德羅西韋

攷
-

1. 1 2  "Jessie Wilson Sayre Collection (MC216) -- Jessie Wilson Sayre Collection". *findingaids.princeton.edu*. 喺2020-09-15搵到.
2. 1 2 3  紐約時報 (1913年7月3號). "Miss Jessie Wilson to Wed F.B. Sayre; Engagement of President's Second Daughter to Assistant of Whitman Announced" (PDF).`{{cite web}}`: CS1 maint: url-status (link)
3. ↑  "President Woodrow Wilson Letter: Lonely in the White House | Shapell Manuscript Foundation". *Shapell* (美國英文). 喺2020-09-15搵到.
1930年代一個演員喺套戲入面扮演科學怪人嘅相
**科學怪人**fo1 hok6 gwaai3 jan4（英文：**Frankenstein's monster**）係1818年恐怖小說《科學怪人》當中講到嘅一隻怪物。

喺原版本小說入面，科學怪人係一隻由身為科學家嘅主角出於好奇而創造嘅生物，佢嘅身體由多條唔同死屍嘅肉砌成，生得異常高大而且力大無窮，仲因為怨恨主角而殺死主角身邊嘅親友。到咗廿一世紀初，科學怪人經已成為咗恐怖故仔常見嘅橋段。

故仔
--

內文：科學怪人
"*I am alone and miserable. Only someone as ugly as I am could love me.*"   

粵譯：「我覺得好孤單同痛苦。只有同我一樣咁醜樣嘅人先有可能會愛我。」
－科學怪人
喺原版小說入面，科學怪人嘅背景故仔係噉嘅：科學怪人由一位後生嘅科學家創造；科學怪人離開咗實驗室之後，就一支公去咗野外；佢發覺人類又驚又憎佢，一見到佢就攻擊，於是佢就搵咗地方匿埋；佢打後搵到間荒廢咗嘅屋，就喺嗰度定居；間廢屋隔離有戶窮困人家，係一個盲公同佢老婆仔女；科學怪人見到佢哋咁窮咁慘就心生同情，於是就暗中幫佢哋做斬柴、剷雪同其他工作；科學怪人一路喺嗰度住咗幾個月，經歷咗好多嘢－佢一路偷聽住隔離屋人講嘢一路學識講嘢，佢仲搵到其他人抌低嘅書，從而學識讀寫，而且佢睇到自己喺水入面嘅倒影，得知自己個樣好核突好得人驚；幾個月過咗之後，隨住佢一路幫手，佢對佢隔離嗰屋人愈嚟愈有好感，有一日佢上前同個盲公接觸，成功噉開展對話，但過咗冇幾耐，盲公啲老婆仔女嚟到，見到科學怪人就好驚，盲公個仔仲郁手攻擊，搞到科學怪人落荒而逃；第日，科學怪人就發現嗰屋人搬走埋。經歷咗依單嘢之後，科學怪人就放棄嗮所有嘅希望，唔再諗住自己有日可以受到人類接納。

心懷怨念嘅科學怪人打後就去搵返自己個創造者，想報仇。

個名
--

廿一世紀初嘅人好興用 **Frankenstein** 依隻英文字嚟指科學怪人依個角色，但隻字本來係主角個姓，而原版小說只係用

* **The Creature**－**嗰隻生靈**噉解，或者
* **The Monster**－**嗰隻怪獸**噉解，

... 等嘅字眼嚟描述科學家主角整嗰隻怪獸。

到咗廿一世紀初，使用英文嘅人好興用 **Frankenstein's Monster**（**弗蘭肯斯坦隻怪獸**噉解）嚟指科學怪人，甚至有陣時會簡稱做 **Frankenstein**－依隻字本來係主角個姓，但隨住語言演變，啲人用咗隻字嚟指科學怪人。喺漢語當中，啲人一般會用**科學怪人**依幾隻漢字嚟指弗蘭肯斯坦隻怪獸，而依幾隻漢字响粵文入面嘅讀音係 **fo1 hok6 gwaai3 jan4**。

睇埋
--

* 死靈
* 科學怪人情結

攷
-

1. ↑  Hitchcock, Susan Tyler (2007). *Frankenstein: a cultural history*. New York City: W. W. Norton.
2. ↑  Frankenstein Quotes. *Goodreads*.
3. ↑  Frankenstein (n.). *Merriam-Webster*.

| * 睇
* 傾
* 改
恐怖故仔 |
| --- |
| 恐怖文學 · 恐怖片 · 恐怖漫畫 · 恐怖遊戲（恐怖生存遊戲） |
| 恐怖概念 | 驚（原始恐懼） · 毛骨悚然 · 厭惡 · 恐怖谷 · 恐怖悖論 · 懸疑 · Macabre |  |
| 子文類 | 超自然恐怖（鬼故） · 哥德式恐怖 · 肉體恐怖 · 潑濺鬅客 · 心理恐怖 · 愛卡夫式恐怖 · 恐怖喜劇 · Creepypasta |
| 常用橋段 | 

|  |  |  |  |  |
| --- | --- | --- | --- | --- |
| 角色橋段 | 

|  |
| --- |
| 人狼 · 女巫 · 驅魔人同邪靈 · 小丑 · 連環殺手 · 瘟疫醫生 · Boogeyman · 日本妖怪 · 食屍鬼 · 怪獸 |
| 不死生物 | 鬼 · 喪屍（喪屍末日） · 骷髏妖 · 吸血鬼 · 木乃伊 · 科學怪人 · 殭屍 · Dullahan |

 |
| 設定橋段 | 鬼屋 · 古堡 · 酷刑室 · 墳場 · 亂葬崗 · 鬼域 · 瘟疫 |
| 拉雜橋段 | 黑暗 · 死亡 · 瘋癲 · 突發驚嚇 · 食人肉 · 邪教 · Eldritch |

 |
| 相關文類 | 推想型故仔 · 科幻 · 奇幻（黑暗奇幻 · Fantastique） · 童話故事 · 異世界 · 犯罪故仔 · 怪奇故仔 · 驚慄 |
| 拉雜相關 | 浪漫主義 · Cthulhu 同瘦長人 · 黑色幽默 · 都市傳說 · 超自然 · 萬聖夜 · 盂蘭節 · 邪惡 |
| 恐怖故仔類 |
**曾楊—倪青青電鋸兇殺案**响2022年2月7號喺中國貴州省貴陽市白雲區融媒體中心發生，响2023年2月23號喺貴陽市中級人民法院開審；死者叫**倪青青**，兇手叫**曾楊**（簡化字：**曾杨**），兩個都係喺嗰處做嘢嘅男記者，本身有牙齒印；過程似乎係佢哋喺嗰日為咗啲唔算好重要嘅事嘈咗場大交之後，後者帶咗電鋸傍刀入去辦公室，鎖門，跟住用呢啲工具，當住五個女同事嘅面殺死前者兼整到佢肢離破碎。

縱使其過程駭人聽聞，倪青青個老母**敖林嬋**（簡化字：**敖林婵**）亦由2022年3月1號開始喺網上持續公開申冤，希望政府處死曾楊，唔好徇私枉法，但係法院長期將呢單嘢擺埋一邊，大陸傳媒亦對其置之不理，只有大陸網民將相關信息流傳；到咗2023年3月，大陸自媒體紛紛轉述此事；2023年4月時，好多外地傳媒亦一窩蜂噉報導……公眾因此猜測噉係由於疑犯乃中共官二代，而死者一家為尋常老百姓，彼此地位懸殊，於是政府嘅力量被動用嚟封鎖消息及拖延司法程序。

參考
--

1. ↑  *www.douyin.com*. 喺2023-04-14搵到. `{{cite web}}`: Missing or empty `|title=` (help)
2. ↑ . 〈辦公室當眾大屠殺！男記者遭「電鋸肢解」慘死 兇手官二代身分曝 | ETtoday大陸新聞 | ETtoday新聞雲〉. *www.ettoday.net* (繁體中文). 喺2023-04-14搵到. `{{cite web}}`: `|last=` has generic name (help); External link in ``|last=`` (help)
宇宙嘅大細；相對於每一個科學嘅學科，用科學嘅等級嚟睇，一個系統點樣喺另外一個系統之上
  唔好同**硬同軟科學**搞亂。
**科學嘅等級**係由孔德，喺十九世紀，提出嘅一個理論，講到科學嘅發展係最簡單，最普遍嘅學科，天文學，首先入去呢個「實証階段」（positive stage）。亦就係孔得講嘅三階段定律之中嘅一個階段。科學「等級」向上行，科學科學亦都變得更加複雜同埋專門，呢啲學科就會遲啲去到「實証階段」。 學科要升級就係靠佢哋嘅先輩嘅科目；最高嘅階段就係社會科學。根據理論講，物理學上面有多啲嘅共識同埋快啲進步，相比起其他社會科學嘅學科。

攷
-

1. ↑  "Comte - The Work - Hierarchy of the Sciences". *media.pfeiffer.edu*. 原著喺2018-03-03歸檔. 喺2018-05-06搵到.
2. ↑  Bourdeau, Michel (2018-05-08). "4.2 The classification of the sciences and philosophy of science". *Auguste Comte*. *Stanford Encyclopedia of Philosophy*. 原著喺2019-05-12歸檔.
3. ↑  Cole, Stephen (July 1983). "The Hierarchy of the Sciences?". *American Journal of Sociology* (英文). **89** (1): 111–139. doi:10.1086/227835. ISSN 0002-9602. S2CID 144920176.
**潘國山**，MH，JP（**Pun Kwok Shan**；1962年—），公民力量主席兼新民黨副主席，前任香港沙田區議會田心選區議員，沙田區防火委員會主席 。

政治立場同爭議
-------

潘國山係親中派政黨新民黨嘅成員，而且曾經試過響應共青團狙擊外國品牌嘅行為。

### 著Nike波鞋狙擊停用新疆棉嘅品牌

2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花，呢次新疆棉花風波引起全球唔少關注。喺香港，包括潘國山在內嘅一啲激進親中共派，就對呢啲品牌進行狙擊。

喺3月28號，潘國山就聯同黃嘉榮、李梓敬等公民力量嘅成員，去到H&M香港嘅辦事處遞交請願信。李梓敬否認新疆有強制勞動同埋種族滅絕嘅情況，又批評H&M抹黑中國人權。不過，潘國山就被影到當時著咗Nike（另一個表明停用新疆棉嘅品牌）嘅波鞋。

選舉經歷
----

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

2022年，佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  沙田區防火委員會委員名單，民政事務署
2. ↑  com.hk/2019/03/18/119579/【專訪】潘國山：需要「貼地」區議員才能幫助社/ 【專訪】潘國山：需要「貼地」區議員才能幫助社區，流動新聞2019年3月18日
3. ↑  〈天下圍中︱李梓敬踩場促H&M道歉 同場潘國山穿Nike鞋 ｜ 蘋果日報〉. 《Apple Daily 蘋果日報》 (香港中文). 原著喺2021-03-27歸檔. 喺2021-03-28搵到.
4. ↑  〈【新疆棉風波】公民力量到H&M抗議 李梓敬稱產品質素低劣、白色內衣「著幾次就黃」 | 獨媒報導〉. 《香港獨立媒體網》. 喺2021-03-28搵到.
5. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
6. ↑  〈一文看清李家超786張提名〉. 《信報網站 hkej.com》. 喺2022-09-02搵到.
舊調景嶺警署
**舊調景嶺警署**（英文：**Old Rennie's Mill Police Station**），又叫**前調景嶺警署**（英文：**Former Rennie's Mill Police Station**），係香港舊時一間差館，喺新界調景嶺寶琳南路160號。差館喺1962年起好，到1991年停用。之後舊差館一度丟空，到1999年用嚟安置被逼遷嘅**普賢佛院**（1956年成立）。2013年西貢區議會建議用舊差館發展風物資料館（之後正式命名「**將軍澳風物汛**」），當局2014年就終止普賢佛院嘅短期租約，但未提供安置方案，所以佛院拒絕搬走。雖然當局目標2018年底落成，但係到2021年12月24號先搞掂。

史
-

### 調景嶺警署

調景嶺警署嘅成立同調景嶺嘅歷史有密切關係。1950年代開始，調景嶺用嚟安置受國共內戰影響而走難到香港嘅難民（主要係國軍家眷），到1950年代尾已經有超過一萬人。1961年香港政府決定畀難民香港身份證，同時改善嗰度基建，開始供水供電同埋開闢車路，調景嶺警署亦喺1962年起好，維持嗰度嘅治安，亦對嗰度進行嚴密監視，避免親國民黨人士主導嘅1956年雙十暴動重演。

調景嶺警署地理位置喺調景嶺高處，設有哨崗，可以居高臨下望晒成個調景嶺。

1990年代頭，香港政府落實清拆調景嶺寮屋區，重建成將軍澳新市鎮一部份，調景嶺警署喺1991年底率先停用，到1995年4月政府正式宣佈清拆寮屋區。

### 普賢佛院

1956年，藏傳佛教章嘉活佛徒弟吐登上師落腳香港調景嶺建立普賢佛院，援助嗰度嘅居民。佛院供奉嘅觀音嘅化身「綠度母」，又收藏咗原本喺北京雍和宮嘅「唐卡」（佛像圖）。

受政府清拆調景嶺寮屋區影響，普賢佛院喺1999年7月9號開始被安置到原調景嶺警署，只需繳交每年一蚊港紙象徵性租金，當做拆遷嘅賠償，不過租約只係短期租約。

普賢佛院入面有一啲藏傳佛教嘅宗教物品，亦供奉咗四百幾個喺調景嶺過身嘅國軍靈位。

受西貢區議會決定選址舊調景嶺警署起風物資料館影響，普賢佛院嘅租約喺2014年11月28號到期後，政府要求佛院搬出，不過就無提供任何安置方案同賠償，所以佛院第四代住持劉建國講明拒絕遷出。2015年6月，地政總署人員執行收地行動，劉建國喺佛院天台點火燒手抗議，不過都阻止唔到當局嘅行動。當局將佛院內物品扣押，建築物出面用圍板封住，外面設有保安崗亭。

### 將軍澳風物汛

2013年，香港政府預留一億港紙畀各區區議會推動「社區重點項目」，西貢區議會最終決定用其中五千萬搞調景嶺文物行山徑同埋風物資料館，項目由基督教靈實協會中標，負責頭5年嘅營運。

風物資料館定名「將軍澳風物汛」，選址舊調景嶺警署（包括隔籬兩座警員宿舍），總樓面面積為562平方米，展覽內容由Pointsman顧問公司設計及策展，完成工程後移交基督教靈實協會接手營運。風物資料館免費開放，展示將軍澳發展做新市鎮之前嘅面貌，同埋區內嘅發展里程，亦會搞專題展覽、講座同埋導賞團。館入面設有紀念品舖頭同埋茶室。而隔籬兩座警員宿舍就會活化成旅舍，命名做「**靈風雅舍**」，設有14間客房，並靠旅舍收入去維持成個項目自負盈虧。

項目工程喺2017年2月開始，喺同年4月24號舉行動土禮，目標2018年底落成，但係到2021年12月24號先搞掂。

參考
--

1. ↑  猛料阿Sir講古——警署變佛堂（下）
2. ↑  〈西貢區「社區重點項目計劃」 - 將軍澳風物汛〉. 原著喺2020年2月23號歸檔. 喺2020年2月23號搵到.
3. ↑  西貢億元項目逼遷60年佛院建資料館　擬收集舊調景嶺人歷史
4. ↑  〈西貢區議會委員會會議文化、康樂及地區設施管理委員會第一次會議紀錄〉 (PDF).`{{cite web}}`: CS1 maint: url-status (link)
5. ↑  〈西貢區「社區重點項目計劃」 - 靈風雅舍〉. 原著喺2020年2月23號歸檔. 喺2020年2月23號搵到.
**Drupal** 係一套自由開源嘅內容管理系統（Content Management System，CMS），以 PHP 語言寫成。喺網頁編程界中，Drupal 經常被視為一套內容管理框架（Content Management Framework），而唔係單純作為一般意義上嘅內容系統。

成套平台將所有內容視為一個「節點」（nodes），背後由大量嘅「組件」（modules）控制佢嘅顯示、修改、排列、分類等方式。呢種設計令 Drupal 唔單只可以建立普通嘅網誌，只要配合適當嘅組件，控制內容顯示同埋處理權限嘅方式，就即刻變成論壇、Wiki、社區網絡。到目前為止，Drupal 嘅社群已經寫咗超過 5900 個組件。

Drupal 雖然配有強大功能，但係唔少用戶批評渠嘅使用介面複雜、違反直覺、設定分布容易惹人混亂。2010年 Drupal 7 的測試版推出，介面引入 WordPress 嘅儀表板（Dashboard）元素，集中改善系統介面，但係唔少模板（theme）同埋組件（module）仍未推出 7.0 版本配合。每次 Drupal 有重大更新時，唔少舊嘅配件未能成功過渡，呢個問題亦都備受詬病。

然而，Drupal 嘅功能由於極具彈性，而且佢嘅運作環境方便編程人員作大幅改動，建立出大量嶄新功能，所以佢依然好受歡迎。截至2012年9月，全球大約有 2.2% 嘅網站都係用 Drupal 製作，係使用內容管理系統中嘅 7%。

歷史
--

Drupal 源自由 Dries Buytaert 所開發嘅一套社群討論軟件。今時今日，佢已經成為好多網絡流量好高嘅網頁嘅幕後功臣，包括美國白宮（Whitehouse.gov）、The Onion、Ain't It Cool News、Spread Firefox、Ourmedia、KernelTrap、NewsBusters 等等。佢特別常見於社群主導嘅網站。

Drupal 係用 PHP 寫成嘅，喺2008年2月，組織方面釋出嘅穩定版為 6.0；喺2011年1月，組織方面釋出嘅穩定版為7.0

Drupal 協會
---------

相關會議/活動
-------

### DrupalCon

DrupalCon 係目前 Drupal 界最大型嘅世界級會議，每年舉行兩屆。

Drupal 協會喺每屆 DrupalCon 都會向若干名用家頒贈獎學金，蒞（嚟）表彰佢哋對 Drupal 社群所作出嘅貢獻。

### DrupalCamp

系統
--

Drupal 而今（依家）可以喺 Windows 同埋 Unix/Linux 操作系統上運作，並支援 IIS 同埋 Apache Web 伺服器；配搭 MySQL 或者 PostgreSQL 數據庫，喺 7.0 版本之後重開始支援埋 SQLite 數據庫添。

參考
--

1. ↑  "CHANGELOG.txt". *drupal.org*. 喺2013-04-04搵到.
2. ↑  "drupal 7.22". *drupal.org*. 喺2013-04-04搵到.
3. ↑
4. ↑  "Thoughts on the Whitehouse.gov switch to Drupal". 原著喺2009年10月26號歸檔. 喺2013年7月23號搵到.
5. ↑  Drupal 6.0 released
6. ↑  Drupal 6.0 來了！ 互聯網檔案館嘅歸檔，歸檔日期2008年2月18號，....
7. ↑  Drupal 7.0 is released!
8. ↑  Drupal 7 正式版本盛大发布！ 互聯網檔案館嘅歸檔，歸檔日期2011年1月7號，....

睇埋
--

* 內容管理系統一覽

出面網頁
----

|  |  |
| --- | --- |
|  | 維基同享有多媒體嘅嘢：**Drupal** |

* Drupal 官方網站
* 香港 Drupal 用家協會 (HKDUG)（英文）
* 水滴台灣也要有個 Group!
* Drupal 中國社區
* Drupal 台灣正體中文支援站
* Drupal 中文社區（大陸簡體）
**曾文溪**喺臺灣南部，係全臺灣第四長嘅河，屬於中央管河川。曾文溪發源自嘉義縣阿里山鄉嘅東水山[1]。流經臺南市楠西區、玉井區、大內區、山上區、善化區、官田區、麻豆區、安定區、西港區、七股區、最後喺安南區同七股區之間，流入臺灣海峽，全長138.5km，流域面積1,176.7km2，源頭海拔高2,440m，主要支流有塔乃庫溪、普亞女溪、草蘭溪、後堀溪、菜寮溪、官田溪等。史上曾文溪不時改道，被居民叫作「青瞑蛇」。1938年堤防完工後，河道逐漸固定。

曾文水庫（左上）、烏山頭水庫（左下）、南化水庫（右上）同曾文溪蜿蜒嘅河道（右下）。
臺南市以曾文溪係分界，劃分溪北、溪南地區。溪南地區似近都會區型態，以原臺南省轄市為中心；溪北就較近農村，中心聚落係原臺南縣縣治－新營，喺生活圈同文化上同嘉義都會區關係密切。

曾文溪有豐富嘅水力資源，全臺灣最大嘅水庫曾文水庫，盲喺曾文溪上游，此外，喺曾文溪嘅支流上，重有南化水庫同烏山頭水庫等，除咗供水發電之外，亦成為重要嘅觀光景點。此外，由於曾文溪帶住砂石同生物碎屑喺出海口沉積，提供咗大量養分，因而蘊育咗河口地區豐富嘅底棲生物同浮游生物，亦吸引咗大批水鳥喺呢度棲息。著名嘅珍貴鳥類黑面琵鷺就係棲息喺曾文溪河口北岸，因此設有七股黑面琵鷺保護區。臺灣第八座國家公園臺江國家公園範圍亦包括曾文溪口。

大內二重溪（地名）附近嘅曾文溪

攷
-

1. 1 2  〈曾文溪 南瀛第一河〉，《川流台灣》
**曾文欽隨機殺人事件**，又稱**湯姆熊割喉案**，係發生喺2012年12月1號上午9時18分（UTC+8）嘅台灣臺南市隨機殺人事件。兇徒係曾文欽（1982年出生）。呢個案係台灣犯罪史上第二宗隨機殺人事件，發生之後震驚咗整個台灣社會，引起廣泛嘅討論同譁然。

事件經過
----

上午8點左右，方姓男童同李姓男童一齊去臺南市南區金華路一段嘅湯姆熊歡樂世界台南金華店打電動，佢哋係同學。

當日上午8時27分，曾文欽入咗湯姆熊歡樂世界台南金華店，一邊打電動，一邊留意店內情況。9時16分，曾嫌入咗店內廁所，觀察地形。佢短暫逗留咗大約20秒，之後即刻離開廁所，去店內大廳搵目標。曾文欽見到方姓男童同李姓男童喺店門口打電動，主動靠近同佢哋搭訕。曾嫌先同李童攀談，但李童無理佢，於是佢轉身用同樣口吻同李童旁邊嘅方姓男童攀談。方姓男童唔懷疑有他，跟住曾嫌走。

9時18分，曾嫌騙方姓男童入咗男廁所，然後掏出折疊刀，猛割咗方姓男童嘅喉嚨兩刀，男童嘅頸動脈斷裂，氣管都被割斷。

9時20分，曾嫌冇慌冇忙獨自離開店，騎住輕型機車逃走。

9時28分，清潔工進入男廁所準備清潔，發現方姓男童仰臥喺廁所隔間內，報警處理。

睇埋
--

* 犯罪心理學
* 縱慾殺手
* 臺灣死刑存廢問題

參考資料
----

1. ↑  〈小5生遭割喉失業漢：想坐牢〉 (臺灣中文). 自由時報. 2012-12-02. 原先內容歸檔喺2012-12-04. 喺2012-12-04搵到.
2. ↑  〈隨身攜瑞士刀　湯姆熊殺人魔疑拐騙男童進廁所割喉〉 (臺灣中文). 2012-12-01. 原先內容歸檔喺2020-04-14. 喺2012-12-04搵到.
3. ↑  行政院環境保護署. 〈機車定期檢驗資訊管理系統-車籍資料〉. *www.motorim.org.tw*. 原先內容歸檔喺2021-03-10.
座標: 22°16′49″N 114°09′21″E﻿ / ﻿22.280239°N 114.155727°E﻿ / 22.280239; 114.155727

舊牛奶公司倉庫，天台可見喺1913年重建
**舊牛奶公司倉庫**（**Old Dairy Farm Depot**）或叫做**舊牛奶公司寫字樓**（**Old Dairy Farm Building**）喺中環下亞厘畢道同雲咸街交界，近雪廠街南。喺1981年被列為二級歷史建築，2009年12月18號改評為香港一級歷史建築。

歷史
--

舊牛奶公司倉庫喺1892年起，樓高3層，由牛奶公司起嘅，最初只用嚟做冰庫（但唔係雪廠街所指嘅「雪廠」），當時香港人用做冷藏嘅冰塊係從中國北部採用船運，喺離雲咸街唔遠嘅皇后大道中海邊碼頭落貨，再用人力拖運到呢個冰庫儲藏。1896年，牛奶公司將總部搬嚟呢度，並先後加起咗屠場、餡餅生產工場、牛奶分銷中心、零售冰粒雪庫、副食品工場同鍋爐間等設備。

1913年，原倉庫被翻新做咗牛奶公司總經理嘅住所。香港日治時期，日軍曾經將倉庫掠奪一空。香港重光之後，呢度做返牛奶公司總部。1982年，牛奶公司搬出倉庫，搬去鰂魚涌太古坊德宏大廈直到今日，同年香港外國記者會進駐北座，藝穗會就喺1983年12月搬入南座。

* 北座係香港外國記者會北座係香港外國記者會
* 南座係藝穗會南座係藝穗會

出面網頁
----

* 中環的舊牛奶公司倉庫
**鮮浪潮**（英文：**Fresh Wave**）係致力推動香港電影創作同發展，發掘同培養有潛質年輕電影人才嘅創作平台，每年舉辦「鮮浪潮國際短片節」，致力鼓勵香港年輕人以短片發聲，藉住提供拍攝資助畀佢哋大膽想像同發揮，跳出固有框框，接觸更多唔同拍攝風格同題材嘅作品。

簡介
--

鮮浪潮由發起人兼主席杜琪峯先生帶領，一直致力推動香港電影創作同發展，發掘同培養具潛質嘅年輕電影創作人才。 鮮浪潮每年舉辦「鮮浪潮國際短片節」，短片節主要由「本地競賽」同「精選國際短片放映」兩部分組成。「本地競賽」提供培訓、創作資助同展示作品嘅平台，藉此提升年輕電影工作者嘅實際技能同作品質素，並協助佢哋尋找發展機遇，為業界注入更多新動力。另一方面，短片節多年嚟同國際電影組織合作，將優秀嘅國際短片搬上大銀幕，務求加強香港同海外電影之文化交流，擴闊香港年輕電影創作人同觀眾嘅國際視野。

另一方面，鮮浪潮亦持續朝電影賞析、教育同文化交流方面發展，締造更濃厚嘅電影創作同討論氛圍。除咗定期進駐校園舉辦校內放映同講座，自2017年開始更開展專題項目「焦點影人系列」，回顧並公開放映焦點電影大師嘅精采作品，並邀請導演本人、電影專家同跨媒介學者進行映後座談會等，同香港觀眾面對面切磋交流，深入特寫焦點影人嘅電影藝術生涯同作品。透過分享創作心得、睇完套戲之後嘅感受同研究發現，系列唔單止為公眾提供電影導讀，更能夠為電影藝術創作提供更完整同全面嘅論述，開拓更遼闊同深遠嘅思考同想像空間。

電視節目
----

香港免費電視台ViuTV自2017年開始每年都會播映鮮浪潮嘅作品，節目名叫《鮮浪潮。語》。

出面網頁
----

* 鮮浪潮嘅官方網站 Edit this at Wikidata
* 鮮浪潮嘅Facebook頁 改維基數據
* 鮮浪潮嘅Instagram頁 改維基數據
* YouTube上面嘅鮮浪潮嘅頻道

| * 睇
* 傾
* 改
鮮浪潮 |
| --- |
| 第1屆（2006年）**·** 第2屆（2007年）**·** 第3屆（2008年）**·** 第4屆（2009年）**·** 第5屆（2010年）**·** 第6屆（2011年）**·** 第7屆（2012年）**·** 第8屆（2013年）**·** 第9屆（2014年）**·** 第10屆（2015年）**·** 第11屆（2017年）**·** 第12屆（2018年）**·** 第13屆（2019年）**·** 第14屆（2020年）**·** 第15屆（2021年）**·** 第16屆（2022年）**·** 第17屆（2023年） |
**叔梁紇**（前623年—前549年），**子**姓**孔**氏，名**紇**，字**叔梁**，花名**郰人紇**、**郰叔紇**，尊號**齊國公**、**啟聖王**，係魯國大夫伯夏個仔、孔子個老豆，佢同時係魯國郰邑大夫。

事績
--

### 力舉城門

響前563年，晉國嘅荀罃、荀偃同埋士匄帶班諸侯聯手攻偪陽國，但係攻咗幾個月都攻唔到偪陽。呢個時候，孟孫氏嘅家臣秦堇父叫人拉咗架裝備車過嚟，於是偪陽嘅守城士兵就打開城門，而諸侯就乘機進攻。突然之間，偪陽士兵將放底個城門，搞到一啲衝咗入去嘅諸侯士兵走唔返出嚟。於是，叔梁紇用雙手舉起城門，而先前衝咗入去嘅諸侯士兵乘機走返出嚟。孟獻子聽到之後，就讚叔梁紇：「呢個就係《詩經》入面所講嘅『就好似老虎一樣咁有力嘅人』呀。」

### 護送臧武仲

響556年嘅秋天，齊靈公派兵攻打魯國，其中齊國大夫高厚將魯國大夫臧武仲困響防地，於是叔梁紇夾埋臧武仲個兩個兄弟臧疇、臧賈，帶三百個士兵，漏夜偷襲齊軍，帶臧武仲去旅松，之後先前護送臧武仲返防地。冇幾耐齊軍就退兵返歸。

### 娶顏徵在做妾

叔梁紇同原配施氏淨係生咗九個女，冇仔，之後叔梁紇娶多個妾，而呢個妾雖然生咗個仔孟皮，但係孟皮隻腳有問題，唔可以做孔家嘅繼承人，叔梁紇就好心急，所以就同魯國顏氏求妾。而顏氏有三個女，而細女叫顏徵在。顏氏將呢件事話咗畀三個女知，之後就話：「邑陬大夫叔梁紇嘅祖先雖然只係士，但佢係古代君王子羨嘅後代。而且佢好高大，武力又好好，我真係好想可以同佢聯婚。雖然，佢年紀唔細而且性格仲好躁，不過呢樣嘢唔可以猶豫。你哋三個入面有邊個可以嫁畀佢做妾？」大女同二女都冇出聲，唯獨三女顏徵在同老豆講：「你講咩我哋就做㗎啦，仲有咩嘢好問呀。」於是顏氏就話：「顏徵在，你就嫁畀佢啦。」

顏徵在同叔梁紇響三個月之後行廟見之禮，正式做叔梁紇嘅妾侍。因為顏徵在擔心叔梁紇年紀太大生唔到仔，於是私自到尼山向尼山神祈禱，祈求生仔。後嚟顏徵在生咗個仔，而佢就係孔子。

死後影響
----

響前549年，叔梁紇過身，葬響防地。而佢嘅墓地，叫做「梁公林」，位於曲阜市以東14公里，又叫「齊國公墓」、「啟聖林」同埋「啟聖王林」，墳前有塊石碑，上面寫住「聖考齊國公墓」，由第五十二世孫孔元措響金明昌五年（即1194年）做嘅。而響大門前就有一塊碑，上面寫住「大元追封啟聖王墓」，由第五十三世孫孔之嚴寫嘅。

### 追封諡號

* 大中祥符元年（1008年），追封叔梁紇做**齊國公**。
* 至順元年（1330年），加封佢做**啟聖王**。
* 嘉靖九年（1530年），改封佢做為**啟聖公**。
* 雍正元年（1722年），又返封佢做**啟聖王**。

攷
-

1. 1 2  《《春秋左傳正義·襄公十年》》.
2. ↑  《《春秋經傳集解·襄公十年》》.
3. ↑  《《春秋經傳集解·襄公十七年》》.
4. 1 2  《《宋史·儒林一》》.
5. 1 2  《《元史·本紀第三十四·文宗三》》.
6. 1 2 3  《《清世宗實錄·卷五》》.
7. 1 2 3 4  《《左傳·襄公十年》》.
8. ↑  《《左傳·襄公十七年》》.
9. 1 2 3 4  《《孔子家語·卷九·本姓解》》.
10. 1 2  *Kongzi jia zu quan shu*. Kong, Demao. 孔德懋. (第Di 1 ban版). Shenyang Shi: Liao hai chu ban she. 2000. ISBN 7-80649-137-6. OCLC 44987686.`{{cite book}}`: CS1 maint: others (link)
| 呢篇文係**猶太文明**系列一部分 |
| --- |
|     |
| 宗教/語言 |
| 猶太教、經典、制度、一神論希伯來文、亞拉米文 |
| 重要典籍與文獻 |
| 塔納赫(妥拉、先知書、聖錄)、塔木德、米德拉什、拉比文獻、其他文獻、613條誡律 |
| 派系(古代) |
| 撒都該人、法利賽人、奮銳黨人、艾賽尼人、特拉普提派、卡拉派 |
| 派系(現代) |
| 正統派、保守派、改革派、重建派、世俗猶太人 |
| 猶太教思想 |
| 猶太教神秘主義、默卡巴神秘主義、喀巴拉 |
| 歷史 |
| 歷史年表、古代、拉比時期、中世紀、現代 |
| 先祖 |
| 亞伯拉罕、以撒、雅各、約瑟、十二支派、摩西、大衛、所羅門 |
| 曆法/節日 |
| 猶太曆、逾越節、除酵節、歲首節、贖罪日、住棚節、妥拉節、修殿節、摩西誕辰日普珥節、舍巴特節、安息日、大屠殺記念日、奧默爾節、耶路撒冷節、七七節、悲哀日、新月節 |
| 猶太聖地 |
| 耶路撒冷、馬薩達 |
| 重要事件 |
| 馬卡比起義、猶太人大屠殺、以色列國成立、反猶主義 |
| 現代宗教運動 |
| 錫安主義 |
| 睇 • 論 • 改 • 歷 |

**歲首節**（希伯來文：**ראש השנה**‎，羅馬拼音：rosh ha-shānāh；英文：**Rosh Ha­shanah**；國文音譯**羅什哈桑納**）即係猶太曆嘅**新年**。Rosh 意思係 ｢頭｣，shanah 係 ｢年｣，換言之，Rosh Hashanah 就係指「歲首」，係一個猶太人慶祝新年嘅節日，呢個節日係僅次於贖罪日一個最重要嘅聖日。

日子
--

喺猶太人嘅曆法入面，有兩個新年，一個係民曆新年，另一個係教曆新年。教曆新年以尼散月（Nisan / Nissan）做第一個月，呢個月係記念猶太人嘅祖先逃離埃及人嘅奴役展開新生活，所以成為第一個月，即所謂嘅教曆新年，根據出埃及記 12:2 而定出嚟。

而第7個月係提斯利月（Tishrei），Tishrei 有 ｢開始｣ 嘅意思，即係話神係喺呢個月創造世界，因為咁呢個月就成為人類同動物嘅新年，即所謂嘅民曆新年。而提斯利月嘅第一同第二日，就係歲首節嘅日子，係根據利未記（Leviticus）23:24 定出嚟，同時喺民數記（Numbers）第二十九章亦有講到呢個節日。

亦有一種講法指呢個月份啱啱就係以色列地區嘅雨季，所以古猶太人先會定呢個月做「歲首」。

提斯利月多數喺公曆大約九月到十月之間。

最近三年嘅歲首節日子| 猶太新年 | 開始（以前一日日落計） | 結束（以當日日落計） |
| --- | --- | --- |
| 5781年 | 2020年9月19號 | 2021年9月6號 |
| 5782年 | 2021年9月7號 | 2022年9月25號 |
| 5783年 | 2022年9月26號 | 2023年9月15號 |
|

傳統習俗
----

歲首節第一日叫**吹角節**，猶太人會去猶太會堂進行三次祈禱，而最後一次要吹號角（shofar），總共吹三聲。第一聲係提醒啲人上帝先係世界嘅主宰；第二聲係重申上帝係世界嘅判官；第三聲係警告啲人要敬畏上帝同埋要相信上帝。

不過吹號角喺古代猶太人嚟計，其實係一種戰爭嘅警報，所以吹號角對猶太人嚟講其實重有另一重意義，就係唔好忘記猶太人過往經歷過所有戰爭嘅歷史。

喺午禱之後，佢哋會去到一啲海邊、河邊，總之有水嘅地方舉行贖罪儀式（Tashlikh），係呢個儀式入面，會誦讀《彌迦書》（Micah）7章19節：『將我們的一切罪投於深海』，然後搖一搖自己件衫個邊三次，表示已經拋棄咗罪惡，有啲人重會將過去做過嘅錯事，寫喺一張紙度，然後掉落水，表示已經洗淨咗自己嘅罪孽。

然後由呢一日開始準備迎接贖罪日，佢哋要由呢日開始，懺悔十日，回顧同反省自己過去一年嘅言行，而呢十日叫做「敬畏嘅日子」（the days of awe）。

傳統上猶太人喺歲首節嘅日子見面時都會講呢啲咁樣嘅祝福語：佢哋會講 ketiva ve-chatima tovah（祝你未來一年會寫得好同封得好），乜嘢係「寫得好同封得好」？因為猶太人相信，喺歲首節嘅日子裏面，神會對每個人進行審判，無論男人、女人定細路仔，所有審判結果都會記錄在案，然後喺贖罪日封印，一封咗印就成定局，所以佢哋會喺呢日講類似 Shana Tova（祝你有美好嘅一年）、Shana Tova Umetukah（祝你有美好甜美嘅一年）呢類咁嘅祝福語。

就係因為想令自己紀錄良好，所以猶太人會喺呢十日「敬畏嘅日子」入面懺悔。猶太人認為，喺得到上帝寬恕之前，先要得到同伴寬恕，所以喺呢十日懺悔裏面，猶太人會四周圍去搵一啲自己得罪過嘅人，或不知不覺中得罪過嘅人，然後向呢啲人要求寬恕自己。

猶太人喺呢個新年入面，會一家人坐埋一齊食飯，佢哋會食一啲蘋果蜜餞或者沾有蜂蜜嘅蘋果、麵包，象徵之後一年嘅日子會甜蜜同幸福，亦會食代表吉利嘅魚同梯形嘅嘢食例如石榴。亦有啲唔吉利嘅唔會食，例如花生或者合桃之類嘅果核，因為個發音唔好意頭所以唔會喺新年食。重有一啲酸或者苦呢啲剌激性嘅嘢都唔會食，原因係要保住把聲用嚟喺之後十日祈禱。

影響
--

雖然歲首節喺而家個世界好似只有對猶太人先有關，全世界都幾乎用晒格勒哥里曆（西曆）都係喺第一個月慶祝新年，但查實好多學校開學嘅日子，都選擇喺歲首節所在嘅9月作為新學年嘅開始，都咪話唔關事。

註
-

1. ↑  希伯來文實際上冇統一嘅羅馬拼音
2. ↑  希伯來文嘅英文拼音並唔統一，呢個係一個常見嘅寫法，但係唔係唯一嘅寫法
3. ↑  ha 係指定冠詞，但係喺呢度係表示 construct case，係 ｢嘅｣ 嘅意思

參考
--

出面網頁
----

* Everything you ever wanted to know about Rosh Hashanah
* Formula to calculate the dates of Rosh Hashanah
* Rosh Hashanah at Judaism 101
* Rosh Hashanah at ReligionFacts.com
* Complete Rosh Hashanah FAQ (AskMoses.com)
* Rosh Hashana Information from Answers.com
* Rosh Hashana in a Nutshell from Chabad.org
九江街農場餐廳
**農場餐廳**係陳興濤創辦嘅港式西餐廳，1987年第一間分店喺中環威靈頓街，餐廳供應經過改良嘅簡單西餐，標榜所有食物唔落味精、雞精、牛肉精。全盛時期曾經有48間分店，僱員人數達到1,300人。1997年亞洲金融風暴爆發嘅時候全線結業。

經營特色
----

農場餐廳有一套特別嘅經營管理策略。陳興濤唔准員工講粗口，亦唔准員工喺廚房食煙。餐廳嘅營業時間比一般餐廳短，噉樣令到員工有更多休息同與屋企人相處嘅時間。主管級員工亦要撰寫工作日記，並喺員工之間傳閱。陳興濤亦多次撰寫文章，表述公司嘅經營方向同面對嘅問題，更曾經將撰寫嘅文章刊登喺報紙廣告度。而農場餐廳各分店嘅牆上、餐牌同餐墊紙上，都印有陳興濤撰寫嘅關於人生哲理等文章。

重開餐廳
----

2008年開始，用過「農家意粉」呢個名先後開設咗五間分店，但係因為經營問題導致入不敷支，2015年1月已經全部執笠。2015年7月，再喺深水埗九江街開設「農家意粉農家妹」餐廳，2021年改返名做「農場餐廳」。

2020年5月曾經喺長洲再用「農場餐廳」呢個名重開，不過只係開咗幾個月，9月就執咗。之後再喺深水埗南昌街開，舖頭冇裝修，設備簡陋，招牌只係用膠紙黐住一塊橫額，顧客要坐喺啲貨物隔籬食嘢。

出面網頁
----

* 農場餐廳OpenRice

參考
--

1. ↑  我喺屢戰屢敗嘅農場餐廳 食咗一餐好奇幻嘅lunch
**別什巴爾馬克**（哈薩克文：**бесбармак**，巴什基爾文：**бишбармаҡ, bişbarmag**，韃靼文：**бишбармак**），係突厥人中意嘅一種菜肴，又係哈薩克嘅國菜。「別什巴爾馬克」係音譯，意譯係「五個手指」。別什巴爾馬克即係熟嘅馬肉或者羊肉加上湯、麵片，係哈薩克、吉爾吉斯等地方宴會上嘅主菜。

名
-

「別什巴爾馬克」喺突厥話嘅意思係「五個手指」，點解叫做有「五個手指」有不同嘅解釋。一種講法，別什巴爾馬克傳統食法係用手食，所以叫做「五個手指」；另一種講法係，要做出好食嘅別什巴爾馬克，用嘅肉上面嘅脂肪一定要有五個指頭咁厚。

文化
--

響吉爾吉斯等地嘅宴會上，別什巴爾馬克係最重要嘅菜肴，通常響宴會嘅最後奉上，一般已經係午夜。響哈薩克斯坦，別什巴爾馬克係婚禮嘅主打菜。響哈薩克斯坦，製作別什巴爾馬克時講究男人切肉，女人切麵。如果用羊肉製作別什巴爾馬克，一般重要烹制羊頭，獻畀最尊貴嘅客人。

參考
--

1. ↑  〈"肉食者的天堂"哈萨克斯坦的国菜——"五个手指"〉. 《国际在线》. 2012-05-30. 原著喺2016-11-21歸檔. 喺2013-09-14搵到.
2. ↑  "Kazakhstan: A Group of Record-Breaking Chefs Who Aren't Horsing Around". eurasianet. 喺2013-09-14搵到.
座標: 22°27′16″N 114°01′41″E﻿ / ﻿22.45444°N 114.02806°E﻿ / 22.45444; 114.02806

  唔好同**愉園**同**豫苑**搞亂。
娛苑大閘
娛苑主樓正面
**娛苑**喺香港新界元朗區橫州嘅東頭圍鄉公所旁邊，鄰近朗屏邨。佢係蔡寶田先生喺1927年起嘅英國式大宅，原身係一半別墅一半農園嘅地方，50年代初曾經開放畀公眾做遊園地，而家已經關閉。

建築
--

大閘寫有一對聯：「娛覽遠山青人畫；苑環嘉樹紅葉歸。」雖然而家已經荒廢，然而佢嘅兩層英國式建築風格外觀幾有睇頭。不過佢裏面就已成為工場同雜物房，好難入裏面參觀。喺2007年1月8號被古物古蹟辦事處評為香港一級歷史建築，但喺2010年5月17號降级為香港二級歷史建築。

相
-

* 娛苑噴泉殘蹟一娛苑噴泉殘蹟一
* 娛苑噴泉殘蹟二娛苑噴泉殘蹟二
* 娛苑主樓後面娛苑主樓後面
* 娛苑裏面園景娛苑裏面園景

媒體介紹
----

喺2014年香港TVB節目《區區有鬼故》入面，就介紹過娛苑。

出面網頁
----

* 古物古蹟辦事處
* 娛苑在2008年11月的外觀影像
* 一九二七年的大屋
* 横洲東頭圍娛苑1927

參考
--

1. ↑  〈區區有鬼故 - 主頁 - tvb.com〉. *programme.tvb.com* (英文). 喺2020-11-13搵到.
2. ↑  陳穎然 (2016-08-16). 〈【盂蘭節鬼故】七個妹仔一夜喪命？！ 元朗橫洲英式古宅陣陣怪聲〉. 《香港01》 (香港中文). 喺2020-11-13搵到.
**美國海外帳戶稅收遵從法**（英文：Foreign Account Tax Compliance Act，FATCA），簡稱「肥咖條款」，係美國國會喺2010年通過嘅一條條款，佢針對嘅係美國人喺國外逃稅漏洞啲問題，旨在限制美國公民同永久居民（綠卡持有者）將啲資產搬到外國，但係又唔將啲國外收入報稅而避稅嘅現象。條款要求啲美國人須依海外資產規定誠實交稅；外國銀行啲美國客戶如果存款多過5萬美元，就要同美國國稅局通報存款人嘅信息，對於唔遵守FATCA嘅外國銀行，喺美國嘅收入將面臨30%嘅代扣稅。

個人申報部分
------

有海外金融賬戶嘅個人喺向美國國稅局申報時需填報表格：8938表。

申報截止日期：4月15號前，同1040表一齊，向國稅局申報。

8938表中需填報嘅特定資產：1）喺美國以外金融機構嘅存款/保管賬戶；2）非美國發行嘅股票/有價證券，無論係咪上咗市；3）以投資目的持有嘅金融工具或契約，而該商品嘅發行人或者交易對手唔係美國機構/美國人；4）持有任何非美國企業嘅所有權。

註
-

1. ↑  「FATCA」嘅發音同「肥咖」極似。

參考
--

1. ↑   美國税局關於海外帳户税收遵從法
2. ↑  美國國稅局 8938表 2018-05-24
3. ↑  美國國稅局 1040表 2018-05-24
4. ↑  美國國稅局 8938表 填報指示 2018-05-24

睇埋
--

* 共同申報準則
**蕭志美**（粵拼：siu1 zi3 mei5；英文：**Anna Sui**，1964年8月4號—）係美籍華裔嘅時尚設計師，美國密芝根州底特律人。

經歷
--

蕭志美喺細個開始鍾意時裝，成日將自己啲洋娃娃同哥哥啲玩具兵嚟扮靚。高中畢業後加入咗紐約帕臣設計學院，同世界頂尖攝影師史提芬·邁素（英文：Steven Meisel）做咗老友而做佢嘅攝影造型師。大學畢業後，蕭志美先後喺唔同嘅服裝公司做嘢，將自己獨特嘅設計理念融入到作品入面。

蕭志美喺1980年代開始搞服裝事業，1991年首次公開發表服裝秀，喺一場精品發表會入面整咗6件個人作品做展覽，即刻收到美絲百貨嘅訂單，重將其一服裝登喺《紐約時報》廣告版入面，之後蕭志美加入時裝界整屬於自己品牌嘅服飾專賣店。重喺1996年到日本東京開咗亞洲第一間精品店。

1997年，ANNA SUI品牌嘅鞋第一次出現喺發佈會，兩家最先獨立嘅ANNA SUI專賣店喺東京同大阪成立，喺當地搞咗埐紫色浪潮，跟住同德國Wella AG（今日嘅寶鹼頂級產品部門）簽咗份香水協議。

1999年，ANNA SUI發佈咗佢嘅同名香水同彩妝系列產品，重喺2000年推出保養系列同「甜蜜夢​​境」香水，2001年發佈咗「蝶之戀」香水，2003年推出咗「我愛洋娃娃」限量版香水。 2005年，蕭志美同韓國三星一齊合作，搞咗ANNA SUI手機限量版。 2005年推出咗「許願精靈」香水。 2006年推出咗「渡假洋娃娃」香水限量版，又同Mattel一齊合作，搞咗ANNA SUI波絲「芭比娃娃」嘅限量版。 之後佢啲服飾同配件商品買到全球30個唔同國家入面，喺日本、韓國、臺灣、香港同美國有32家專賣店或專櫃。

2008年2月，厄妮絲·甸妮喺Anna Sui嘅時裝騷出場。
2008年9月，謝茜嘉·史譚喺Anna Sui時裝騷出場。
2009年，蕭志美推出香氛「搖滾天后」、「搖滾甜心」同一系列彩妝產品，喺臺灣嗰邊嗌奧碧虹股份有限公司負責賣anna sui嘅化妝品。

註
-

1. ↑  birth date from
2. ↑  〈存档副本〉. 原著喺2014年8月18號歸檔. 喺2015年11月3號搵到.

出面網頁
----

* Anna Sui官方網站
* 蕭志美嘅Facebook頁
* 蕭志美嘅Instagram頁
* 蕭志美嘅新浪微博（需要註冊）
* 蕭志美嘅Twitter
* Anna Sui Bio
* Anna Sui化粧品系列
* Anna Sui安娜蘇品牌歷史

|  |  |
| --- | --- |
| 權威控制 | 
* WorldCat
* VIAF: 86242057
* LCCN: n2009021303
* ISNI: 0000 0000 5916 4430
* GND: 143234366
* SUDOC: 194800164

 |
| How to read a taxoboxHow to read a taxobox**圓柏** |
| --- |
| 喺從化永久墓園入面種嘅圓柏喺從化永久墓園入面種嘅圓柏 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 松柏門 Coniferophyta |
|
|
|
|
|
|
|
| 綱 | 松柏綱 Coniferopsida |
|
|
|
|
|
| 目 | 松柏目 Coniferales |
|
|
|
|
|
|
|
|
| 科 | 柏科 Cupressaceae |
|
|
|
|
|
| 屬 | 刺柏屬 *Juniperus* |
|
|
|
|
|
|
|
| 種 | **圓柏 J. chinensis** |
|

 |
|
| 二元學名 |
| **Juniperus chinensis**L. |
|
|
|
|
|
|
|
|
|
|
|
|
|
|
|

**圓柏**（粵拼：jyun4 paak3；學名：*Juniperus chinensis*）係柏科刺柏屬嘅常綠喬木，原產中國、蒙古、日本、朝鮮半島同埋俄羅斯東南地方。而家喺中國大陸好多地方、俄羅斯東南、南韓北韓、日本同蒙古、香港都搵到。

名
-

呢種植物又嗌**圓柏**、**龍柏**同**檜柏**。

樣
-

喺廣州中山紀念堂入面種嘅圓柏
植株最高可以去到20m，胸徑3.5m；細樖時身形整齊，似圓錐；成年時樹冠似圓錐或尖塔；老年期時幹枝扭曲，樣又怪；枝條生得好密。葉一年四季都係綠色，細樖時帶刺，大樖時轉成鱗形。花黃色，每年4月下旬開花。果屬蒴果，似隻波，每年9～10月結果。

用途
--

植株可以做行道樹，多數都喺墳場、廟宇、宮殿式建築、民族庭院等既嚴肅又優雅嘅地方種。亦可以做盆景植物。佢啲木材帶芳香味，主要用嚟整圖版、鉛筆，棺材。佢啲枝葉、樹皮可以做藥，有祛風散寒同活血解毒嘅功效。

有關嘅書
----

* 校园植物志 第140页　　北京理工大学出版社　ISBN 978-7-5640-5687-2

連出去
---

* 維基辭典有掛圓柏嘅定義
* 維基辭典有掛Chinese juniper嘅定義
* 維基同享中有關圓柏嘅同享資源
* 圓柏 Yuanbai 藥用植物圖像資料庫 (香港浸會大學中醫藥學院) （繁體中文）（英文）
* 圓柏 認識植物網
* 圆柏 百花门花卉
陳嘉健（Kade），前香港警察，曾經參與香港警察對外招募工作同埋作為曾健超案嘅案件主管而受到傳媒關注，但之後涉及一宗貪污案，之後辭職，後來轉做大律師。

學歷
--

* 拔萃男書院
* 香港大學－工程學士畢業
* 華威大學 －理學士
* 倫敦國王學院 － 法律學位
* 劍橋大學－法律碩士

經歷
--

陳嘉健2010年喺畢業香港大學工程學士，大學二年級嘅時候時參加警隊學長計劃後，立志加入警隊。佢後來透過「警務督察招募快線」投考督察，畢業前已通過警隊考核程序，並喺畢業後隨即接受警察學院36周訓練，先擔任軍裝巡邏小隊指揮官，再轉往旺角警區刑事調查隊，曾駐守旺角警區反黑組，其後調任有組織罪案及三合會調查科，一度視為警隊「明日之星」。

另外，佢亦曾經係曾健超案嘅案件主管，審訊中被懷疑調亂警方證人嘅口供，搞到簽錯名。

2017年1月，佢涉嫌收受黑幫賄款同埋免費嫖妓被廉政公署拘捕。

佢嘅個人LinkedIn顯示，佢之後轉職大律師。

外部連結
----

* 陳嘉健嘅個人LinkedIn

參考
--

1. ↑  〈考警隊意志堅 練才能服務社群| Recruit.com.hk〉. *www.recruit.com.hk* (美國英文). 喺2022-08-08搵到.
2. 1 2  〈夜場行賄案3警停職 警司妻涉處理可疑款同被捕〉. *www.mingpaocanada.com* (英文). 喺2022-08-08搵到.`{{cite web}}`: CS1 maint: url-status (link)
3. ↑  〈警司涉貪：督察為港大尖子 警員曾臥底破案〉. 《on.cc東網》 (香港中文). 2017-01-25. 喺2022-08-08搵到.
4. 1 2  〈涉收黑幫賄免費嫖妓 被捕O記高級督察為港大尖子〉. 蘋果日報. 2017-01-26. 原著喺2020-08-12歸檔. 喺2020-04-30搵到.
**桃色**（Colour Blossoms）係一套新加坡Festive Films公司發行嘅香港劇情電影，對白包合粵語、英語同日語，2004年10月28號喺香港上映。套戲由楊凡執導，章小蕙、河莉秀、吳嘉龍、橫內晶、松坂慶子主演。套戲講述地產經紀因為受日本貴婦委託出租一間塵封多年嘅豪宅，而遇到並愛上兩個男人嘅故仔。

呢套戲由於預告片有唔少性感同埋 SM 情節，加上當時章小蕙經常受傳媒關注，而佢又有露點演出，所以未上映之前已經得到咗唔少關注。

角色名單
----

* 章小蕙 - 地產經紀美麗
* 松板慶子 - 日本貴婦梅木夫人
* 河莉秀 - 年輕梅木夫人
* 吳嘉龍 - 警察（編號：4708）
* 橫內晶 - 年青攝影師Kim

製作過程
----

呢套戲籌備嗰陣，章小蕙亦曾經被指玩失蹤，亦有好多人勸戒楊凡唔好搵章小蕙，而楊凡就話佢需要一個機會，一個有耐性、又肯冒險嘅人，將佢帶出來，而佢就係嗰個肯冒險嘅人。而佢亦話，呢套戲冇一個比起章小蕙更加適合嘅人做女主角。

章小蕙同楊凡喺2005年8月接受《康熙來了》訪問嘅時候透露，當初楊凡喺街上面撞見章小蕙，就邀請咗佢上去自己嘅攝影室參觀，之後章小蕙就幫佢做筆記同埋試咗一啲 SM 造型，套戲劇本就成咗型。造型相之後畀明報周刊登咗出嚟，引起咗好大迴響，套戲就變成非拍不可。章小蕙又透露，自己當初對SM其實非常抗拒，呢次係佢佢第一次接觸SM。另外，章小蕙亦曾經因為未有心理準備拍一場激情戲，連喊兩個鐘頭。

除咗章小蕙之外，吳嘉龍起初接拍《桃色》嗰陣，起初亦俾佢老豆吳耀漢反對。吳耀漢喺2015年3月接受商台節目《1圈圈》訪問嘅時候，就話雖然欣賞導演楊凡，但就覺得套戲由頭到尾都係噱頭，唔白點解要搵當時唔係演員嘅章小蕙，亦因為呢套係三級片，覺得吳嘉龍拍完呢套戲會玩完，因為呢度係香港，唔能夠用西方思想去睇。吳嘉龍就同楊凡討論，楊凡提議演套戲嘅另一個角色，而吳嘉龍話好難推，最後吳耀漢亦唔再反對，本來比較裸露嘅角色就由橫內晶飾演，但就告誡吳嘉龍唔好做一啲將來自己唔可以接受嘅嘢。

參考
--

1. 1 2 3 4 5  〈电影《桃色》故事梗概-搜狐娱乐频道〉. *yule.sohu.com*. 喺2020-10-30搵到.
2. ↑  〈桃色 更多资料 – Mtime时光网〉. *movie.mtime.com*. 原著喺2020-11-04歸檔. 喺2020-10-30搵到.
3. ↑  〈楊凡電影《桃色》預告片 Yonfan \_Colour Blossoms\_Trailer | 不一樣的愛情〉.`{{cite web}}`: CS1 maint: url-status (link)
4. ↑  〈章小蕙《桃色》剧照曝光 赤裸上阵薄纱遮体(图)\_影音娱乐\_新浪网〉. *ent.sina.com.cn*. 喺2020-10-30搵到.
5. ↑  〈网易娱乐频道-组图:河莉秀也玩SM　章小蕙担心锋头被抢〉. *ent.163.com*. 喺2020-10-30搵到.
6. ↑  〈《桃色》的欲望弔詭〉. 《香港電影評論學會》 (繁體中文). 喺2020-10-30搵到.
7. 1 2  〈《桃色》导演杨凡:找章小蕙拍电影像赌博(组图)\_影音娱乐\_新浪网〉. *ent.sina.com.cn*. 喺2020-10-30搵到.
8. ↑  〈2005.08.18康熙來了完整版(第25集)　美女的情與色－章小蕙〉.`{{cite web}}`: CS1 maint: url-status (link)
9. ↑  〈吳耀漢親解禁吳嘉龍拍《桃色》因由〉.`{{cite web}}`: CS1 maint: url-status (link)
10. ↑  〈曾反對兒子吳嘉龍拍《桃色》 吳耀漢：一旦拍完呢部戲，佢就玩完〉. 《Apple Daily 蘋果日報》 (香港中文). 原著喺2021-06-21歸檔. 喺2020-10-30搵到.
**娘母**（粵拼：noeng4 mou5；中古漢語拼音：**nr**iang）係中古漢語聲母，屬舌音中嘅知組，係次濁聲母。呢個聲母接二、三等嘅韻母，同一、四等嘅泥母互補。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
|  | 拏nra、赧nranx、鬧nrauh、豽nruet | 黏nriem、紐nriux、賃nrimh、暱nrit |  |

擬音
--

同同樣係舌上音知、徹、澄唔同，而家嘅漢語同域外方音分唔開泥同娘，而且反切中泥娘經常撈埋一齊用，所以有啲學者認爲娘母唔係獨立聲母，不過係爲咗等韻整齊而設，所以擬音同泥母一樣係/n/。主張娘母係獨立聲母嘅人，有派擬成泥母嘅捲脷音，擬爲/ɳ/，有派擬爲泥母嘅顎化音，擬爲/ȵ/，擬成顎化音嘅人，爲咗區分娘同日，會將日母擬成/ȵʑ/，喺後面加濁塞。

上古來源
----

對上古音嘅研究有個定論係娘日歸泥，亦即娘母係分化自泥母嘅。由於泥一、四等同娘二、三等互補，係二、三等韻母嘅介音構成咗佢從泥母分化嘅條件。

喺粵語嘅演變
------

娘母喺粵語同泥母合流，對應嘅粵拼係n，對聲調嘅影響係，娘母字派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 女 | 娘 | 黏 | 紐 | 膩 | 淖 | 匿 | 聶 | 尼 | 濃 |
| nriox | nriang | nriem | nriux | nriih | nrauh | nrik | nriep | nrii | nryung |
| neoi5 | noeng4 | nim4 | nau5 | nei6 | naau6 | nik6 | nip6 | nei4 | nung4 |

調返轉頭，現代粵語中嘅n聲母來源自中古音嘅泥、娘二母，有個別來自明母，有極個別來自日母同來母（如你、粒）。

喺吳語嘅演變
------

吳語娘母三等歸日母，對應嘅吳拼係ny；娘母二等歸泥母，對應嘅吳拼係n。

喺普通話嘅演變
-------

普通話同粵語一樣，娘母歸泥母，對應嘅普拼係n。

喺日文嘅演變
------

喺日文，吳音讀な行，漢音讀だ行。

喺韓文嘅演變
------

韓文嘅娘母同粵語一樣，歸入泥母，但娘三等字同泥四等字一樣，打頭時會甩聲母，如女嘅字音係녀，打詞頭時變成여。

喺越南文嘅演變
-------

越南文嘅娘母多數係n，少數顎化成nh。聲調上，平聲喺陰聲，仄聲喺陽聲。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**美國海軍陸戰隊無聲操槍排**（英文：**United States Marine Corps Silent Drill Platoon**），係美國海軍陸戰隊一支由24人組成嘅步槍排，又叫做「**行軍嘅24人**」（**The Marching Twenty-Four**）。呢個部隊嘅職責係進行無軍樂團伴奏、無口令搭配而配合精準嘅獨特操槍表演，藉以展現陸戰隊嘅專業同紀律。

歷史
--

無聲操槍排響1948年創立，原本淨係舉行一次操演，但係因為受到熱烈迴響嘅緣故，呢個部隊好快成為咗華盛頓特區海軍陸戰隊軍營入面一支例行舉辦表演嘅隊伍。

操槍形式
----

操槍排嘅海軍陸戰隊員響表演嗰陣，會利用經過手工拋光、重成10.5磅、裝有刺刀嘅M1加蘭德步槍進行一系列嘅槍法表演，包括變換陣列隊形，或者班隊員順序噉將支槍旋轉拋出等等。

隊員選拔同培訓
-------

操槍排隊員係由加州潘德頓營同北卡羅來納州勒瓊營嘅陸戰隊步兵學校中挑選學員，並且由軍營人員進行面試。凡係獲准入隊嘅學員，都會被分派去首都華盛頓特區嘅陸戰隊軍營，服為期兩年嘅儀隊兵役。除咗儀隊職責之外，其他嘅受訓項目都係同其他戰鬥單位嘅步兵聯合進行。而響兩年期限內，佢哋重會被送到維珍尼亞州匡提科基地入面嘅陸戰隊作戰發展司令部，增強步兵技巧。隊員甄選嘅基本條件係身高響5呎11吋至6呎11吋之間，並且體重響同身高者嘅中間值左右。

當操槍排隊員全部揀晒之後，便開始喺華盛頓訓練，並且去亞利桑那州嘅尤馬海軍陸戰隊航空基地完成年度巡迴；佢哋重會去美國其他地方表演，有時都可能會前往海外。

參考
--

1. ↑  *United States Marine Corps Silent Drill Platoon*. Betascript Publishing. 2011. ISBN 9786135474381.
2. 1 2 3  Marine Barracks > Units > Company A > Silent Drill Platoon
3. ↑  *A Civilian's Guide to the U.S. Military: A comprehensive reference to the customs, language and structure of the Armed Forces*. Writer's Digest Books. 2006. ISBN 9781599633312.
**美國維珍尼亞州電視直播槍擊案**，喺美國又叫**阿力臣帕卡同阿登禾德被謀殺案**（英文：**Murders of Alison Parker and Adam Ward**），係2015年8月26號喺美國維珍尼亞州摩尼他發生嘅槍擊案。WDBJ電視台記者阿力臣帕卡（Alison Parker）同攝影師阿登禾德（Adam Ward）俾槍手韋斯達·李·費拉拿根（Vester Lee Flanagan II）槍殺，槍手最後死喺車禍。

事發經過
----

美國東部時間2015年8月26號06:46（粵港時間：2015年8月26號19:46），哥倫比亞廣播公司屬下媒體——WDBJ7電視台喺維珍尼亞州摩尼他嘅水橋湖景區搞緊早晨新聞採訪直播。喺女記者阿力臣帕卡採訪緊園長域奇·格拿（Vicki Gardner）講關於史密夫山湖（英文：Smith Mountain Lake）50週年紀念活動時，講到「We want to come here to say that was ...」（粵語翻譯：我哋諗住嚟呢度講句係……）嗰句響咗8下槍聲，之後有人開始尖叫，跟住攝影師連同鏡頭一齊跌咗落地。畫面好快轉返畀直播室主播——金伯莉·麥布隆（Kimberly McBroom）。

結果
--

差人喺事發之後正式立案調查。最先證實帕卡同禾德俾槍手殺死，格拿送咗去醫院搶救而執返條命；事發現場一共響咗15下槍聲。

美國東部時間08:23（粵港當地時間：21:23），開槍嘅人向ABC電視台發咗份傳真，重喺朝早10點（粵港當地時間夜晚十一點）到打咗電話，承認自己殺死WDBJ電視台記者同攝影師。跟住落嚟嘅追捕過程，差人通過手機GPS追蹤到作案嫌疑人——韋斯達·李·費拉拿根。

費拉拿根喺羅阿諾-布力斯堡地區機場（英文：Roanoke–Blacksburg Regional Airport）掟咗福特野馬跑車，重揸咗租嚟嘅雪佛蘭轎車喺66號州際公路向東離開。當地時間11點20分（粵港當地時間：2015年8月27號00:20），有州警車喺霍基亞郡認到有兇手嘅轎車之後增援，重試下叉住費拉拿根，但佢越叫越走。追咗唔够兩英里後，費拉拿根嘅車飛出公路撞落石壆。佢好快被送去瀑布教堂（英文：Falls Church, Virginia）嘅伊諾華費爾法斯醫院（英文：Inova Fairfax Hospital）搶救，但喺13點26分（粵港當地時間：2015年8月27號02:26）死咗。

後續
--

呢單槍案發生咗之後，美國總統奧巴馬第一時間關注咗呢件事同問候死難者，加上媒體又重新關注美國嘅槍支管理法律問題。

2015年8月27號嘅WDBJ晨早新聞重繼續返嗰日槍擊案之後嘅採訪。

註
-

1. 1 2  "Two WDBJ7 employees killed in attack at Bridgewater Plaza". *WDBJ7*. 2015-08-26. 原著喺2015-08-26歸檔. 喺2015-08-26搵到.
2. ↑  Brand, Anna (2015-08-26). "Reporter and cameraman killed during live broadcast". *MSNBC*. 喺2015-08-26搵到.
3. ↑  Helber, Steve; Ramsey, Pam; Drew, Jonathan (2015-08-26). "Fired reporter kills 2 former co-workers on live TV". 《美聯社》. 原著喺2015-08-28歸檔. 喺2015-08-26搵到.
4. ↑  Virginia TV journalists shot dead on air in attack staged by former colleague the guardian
5. ↑  Berman, Mark (2015-08-26). "Virginia journalists shot were the seventh and eighth killed in the U.S. since 1992". 《華盛頓郵報》. 喺2015-08-26搵到.
6. ↑  "Virginia gunman details grievances in lengthy 'suicide note,' references Charleston church shooting". *fox8*. 2015-08-26. 喺2015-08-26搵到.
7. ↑  Moneta journalists Alison Parker and Adam Ward killed while filming National Post (2015-08-26)
8. ↑  Keneally, Meghan (2015-08-26). "Suspect in On-Air Shooting Dies From Self-Inflicted Wound". *ABC*. 喺2015-08-26搵到.
9. ↑  Hedgpeth, Dana; Jouvenal, Justin (2015-08-26). "Suspect in slaying of two TV station employees in SW Virginia shoots himself and dies". *Washington Post*. 喺2015-08-26搵到.
10. ↑  Lavender, Paige (August 26, 2015). "Obama On Virginia Shooting: 'It Breaks My Heart'". *Huffington Post*. 喺August 26, 2015搵到.
11. ↑  "Virginia Shooting: On-air silence for slain journalists". *BBC News*. August 27, 2015. 喺August 27, 2015搵到.